
På  forsiden:  »Når  børn  kommer  ind  i  denne  verden,  er  de 
sunde,  uskyldige  og  rene,«  skriver  ældste  Jay  E.  Jensen  fra 
De  Halvfjerds.  »Vi  har  fået  befaling  om  at  blive  som  dem.« 
Se  »Små  børn  og  evangeliet,«  side  14.  På  bagsiden:  Kristus 
og  børnene  fra  Mormons  Bog,  af  Del  Parson. 

TAK  FOR  ARTIKLERNE  OM  DE  TI  BUD 

Jeg  vil  gerne  takke  for  de  pragtfulde 
artikler  om  de  ti  bud,  som  I  bragte  i  1998. 
Hver  af  artiklerne  rørte  mig  dybt,  gav  mig 
en  større  forståelse  af  det  pågældende  bud 
og  viste  mig  dybden  og  variationen  i  de 
lærdomme,  som  findes  i  evangeliet.  Jeg  er 
taknemlig  over,  at  de  forskellige  artiklers 
forfattere  var  villige  til  at  dele  deres  viden 
med  os  andre.  På  den  måde  kan  vi  alle  gå 
frem  i  »visdom  og  indsigt«. 

Esther  Hofbauer, 
Wien  3.  Ward, 
Wien  Stav  i  Østrig 

DYBDE  OG  FREMRAGENDE  INDHOLD 

Vi  har  været  medlemmer  af  Kirken 
siden  den  10.  januar  1975.  Vi  var  den  første 
familie,  der  blev  døbt  i  Siracusa  Gren. 

Lige  fra  1975  og  op  til  i  dag  har  La  Stella 
(italiensk)  hjulpet  os  til  at  lære  Gud  vor 
Fader,  Jesus  Kristus,  Helligånden,  Kirken 
og  saliggørelsens  store  plan  at  kende.  Lige 
fra  det  tidlige  format,  der  bestod  af  nogle  få 
sider,  et  par  billeder  og  nogle  få  illustrati- 
oner, har  La  Stella  udviklet  sig  og  er  vokset 
i  størrelse,  tykkelse  og  på  alle  andre 
områder,  hvilket  har  gjort  det  smukkere  og 
mere  tiltrækkende. 

En  ting  er  helt  sikker:  La  Stella  er  stadig 
det  samme  i  dybde  og  fremragende 
indhold,  hvad  enten  dette  så  er  skrevet  af 
profeter,  apostle  eller  hellige  over  hele 
verden.  La  Stella  vil  altid  være  en  kilde  til 


lærdom,  studium,  overvejelser,  inspiration 
og  åbenbaring. 

Vi  er  Det  Første  Præsidentskab,  De  Tolv 
Apostles  Kvorum  og  redaktørerne  taknem- 
lige for  et  oplysende  tidsskrift. 

Roberto  e  Giovanna  Marino, 
Siracusa  l.  Gren, 
Catania  Distrikt  i  Italien 

ABONNEMENT  ER  DEN  BEDSTE  GAVE 

Når  jeg  har  lejlighed  til  at  læse  Liahona 
(spansk),  slår  jeg  op  på  Budskab  fra  Det 
Første  Præsidentskab.  Hvor  er  vi  dog  velsig- 
nede at  kunne  læse  disse  visdomsord  fra 
vores  profet.  Disse  artikler  har  hjulpet  mig 
meget  personligt,  og  jeg  har  også  anvendt 
dem  i  praksis  ved  vore  familieaftener.  Vi 
nyder  den  ånd,  som  de  bringer  med  sig,  og 
den  glæde,  som  vi  føler  ved  at  vide,  at  vi 
har  adgang  til  Himmelens  velsignelser. 

Den  bedste  gave,  jeg  kan  give  mine 
venner,  er  et  abonnement  på  tidsskriftet,  så 
de  også  kan  modtage  hjælp  fra  og  viden  om 
Jesus  Kristus. 

Angie  Herreria, 

Flor  del  Bastion  Ward, 

Pascuales  Stav  i  Guayaquil  i  Ecuador 

ARTIKLER,  DER  BEKRÆFTER  TROEN 

Mange  tak  for  Liahona  (engelsk).  Når 
det  ankommer,  må  alt  andet  vente.  Dets 
artikler  er  informative,  opløftende  og 
belærende.  De  bekræfter  min  tro.  Jeg 
glæder  mig  til  hvert  eneste  nummer.  Her  er 
der  endelig  noget,  som  jeg  kan  tro  på. 

Frezer  D.  Tavas, 

Damortis  Ward, 

San  Fabian  Stav  i  Filippinerne 


NOVEMBER 
1 


19   9   9 


X 

5 


BUDSKAB  FRA  DET  FØRSTE  PRÆSIDENTSKAB 


SEJL  TRYGT  PA 
LIVETS  HAV 


O 
u 


3 


u 
p 


z 
o 
o 

z 
g 

s 

Z> 


< 

O 


Præsident  Thomas  S.  Monson 

Førsterådgiver  i  Det  Første  Præsidentskab 

en  14.  februar  1939  fejrede  amerikanerne  Valentines  dag. 
Postbude  kom  med  lukkede  konvolutter,  og  små  børn  lagde 
foldede  stykker  papir  med  tegninger  i  mange  smukke  farver  på 
særlige  venners  dørtrin.  Hver  af  disse  indeholdt  en  hilsen  -  et  kærligheds- 
budskab. Når  alt  kommer  til  alt,  er  Valentines  dag  jo  en  kærlighedens  dag. 

Langt  fra  Amerikas  kyster  i  Hamborg  i  Tyskland  fejrede  man  ligeledes  en 
offentlig  fridag.  Der  herskede  dog  en  mere  trykket  stemning.  Med  begejstrede 
taler,  jublende  folkemængder  og  under  afspilning  af  nationalsangen  rullede 
det  nye  krigsskib  Bismarck  ned  i  Elben.  Dette,  det  mest  magtfulde  skib  i 
verden,  frembar  ikke  et  kærlighedsbudskab;  tværtimod  var  Bismarck  spækket 
med  krigsvåben. 

Denne  mægtige  kolos  var  et  imponerende  syn  af  våben  og  maskiner.  Mere 
end  57.000  tegninger  var  nødvendige  for  at  bygge  det  radarkontrollerede 
kanontårn  med  tre  406  mm  kanoner.  På  skibet  var  der  trukket  45.000  km 
elektriske  ledninger  og  der  var  32.000  ton  armerede  plader  som  sørgede  for 

Herrens  fyrtårn  kalder  os 
alle,  mens  vi  sejler  på  livets 
hav.  Vores  havn  er  Guds 
celestiale  rige.  Det  er  vores 
mål  at  følge  en  ufravigelig 
kurs  i  den  retning. 


maksimal  beskyttelse.  Majestætisk  af  udseende,  gigantisk 
i  størrelse  og  frygtindgydende  med  sin  ildkraft  -  Bismarck 
blev  anset  for  at  være  umulig  at  sænke. 

Bismarck  bestod  sin  ildprøve  godt  to  år  senere,  den  24. 
maj   1941,  da  de  to  bedst  udrustede  krigsskibe  i  den 

»Tidligt  næste  morgen,  ved  daggry,  stod  kongen  op  og 
skyndte  sig  ud  til  løvekulen,  og  da  han  nærmede  sig 
løvekulen,  råbte  han  bekymret  på  Daniel  ...  >Daniel, 
den  levende  Guds  tjener,  har  din  Gud,  som  du 
uophørligt  dyrker,  kunnet  redde  dig  fra  løverne?<« 


britiske  flåde,  Prince  of  Wales  og  Hood  kæmpede  mod 
Bismarck  og  den  tyske  krydser  Prinz  Eugen.  På  fire 
minutter  bavde  Bismarck  sendt  Hood  ned  i  Atlantens  dyb 
med  hele  dens  mandskab  på  1419  mand,  med  undtagelse 
af  tre.  Det  andet  britiske  krigsskib  Prince  of  Wales  var 
blevet  svært  beskadiget  og  trak  sig  tilbage. 

Tre  dage  senere  blev  Bismarck  igen  angrebet  af  fire 
engelske  krigsskibe.  I  alt  satte  englænderne  otte  slag- 
skibe, to  hangarskibe,  11  krydsere  og  21  destroyere  ind  i 
forsøget  på  at  finde  og  sænke  det  mægtige  Bismarck. 
Den  ene  granat  efter  den  anden  formåede  kun  at  gøre 
ringe  skade.  Var  Bismarck  når  alt  kom  til 
alt  umulig  at  sænke?  Da  ramte  en 
torpedo  så  heldigt,  at  Bismarcks  ror  låste 
sig  fast.  Man  prøvede  at  reparere  det, 
men  uden  held.  Med  ladte  kanoner  og 
et  beredt  mandskab  var  Bismarcks 
eneste  mulighed  at  sejle  i  en  langsom  og 
majestætisk  cirkel.  Tysklands  mægtige 
luftvåben  var  netop  lige  udenfor  række- 
vidde. Hjemstavnens  sikre  havn  lå 
meget  nær,  men  ingen  af  disse  to  var  i 
stand  til  at  yde  den  nødvendige  hjælp, 
for  Bismarck  havde  mistet  evnen  til  at 
følge  en  fastsat  kurs.  Intet  ror;  ingen 
hjælp,  ingen  havn.  Enden  var  nær.  De 
britiske  salver  vedblev  uophørligt,  mens 
den  tyske  besætning  åbnede  bundventi- 
lerne og  sænkede  det  engang  så  stolte 
skib.  Atlantens  sultne  bølger  slikkede 
først  på  siderne  og  slugte  så  den  tyske 
flådes  stolthed.  Bismarck  var  ikke  mere.1 
Som  Bismarck  er  vi  hver  især  et  fanta- 
stisk stykke  ingeniørarbejde.  Vores 
skabelse  blev  dog  ikke  begrænset  af  den 
menneskelige  viden.  Mennesket  kan 
lave  de  mest  indviklede  maskiner,  men 

han  kan  ikke  give  dem  liv  eller  indgyde  dem  evnen  til  at 
ræsonnere  eller  dømme.  Hvorfor?  Fordi  dette  er  guddom- 
melige gaver,  som  kun  gives  efter  Guds  vilje.  Vor  Skaber 
har  givet  os  et  kredsløbssystem  som  holder  alle  kanaler 
konstant  rene  og  funktionsdygtige,  et  fordøjelsessystem 
som  bevarer  styrke  og  vigør,  og  et  nervesystem,  der  holder 
alle  dele  i  konstant  kommunikation  og  koordination.  Gud 
gav  mennesket  liv  og  med  det  kraften  til  at  tænke,  til  at 
ræsonnere,  at  beslutte  og  at  elske. 

Som  et  skibs  vitale  ror  har  vi  fået  en  måde,  hvorpå  vi 
kan  bestemme,  hvilken  vej  vi  vil  rejse.  Herrens  fyrtårn 
lyser  for  os  alle,  når  vi  sejler  på  livets  hav.  Vores  hjem- 
stavn er  Guds  celestiale  rige.  Vores  formål  er  at  holde  en 
ufravigelig  kurs  i  den  retning.  En  mand  uden  formål  er 
som  et  skib  uden  ror  -  det  er  ikke  sandsynligt,  at  han 
nogen  sinde  vil  nå  sin  hjemstavn.  Vi  modtager  signalet: 
Udmål  din  kurs,  sæt  dit  sejl,  indstil  dit  ror  og  sejl. 

Som  med  et  skib  sådan  er  det  også  med  et  menneske. 
Turbinernes  og  skruernes  fremaddrivende  kraft  er  spildte 
uden  den  bestemte  kurs,  den  tæmning  af  energi,  den 
styring  af  kraften  som  roret  giver  er,  skønt  det  er  skjult 
for  øjet,  og  relativt  lille  af  størrelse,  det  absolut  væsent- 
ligste af  funktion. 

Vor  Fader  har  givet  os  solen,  månen  og  stjernerne  som 
himmelske  galakser,  der  kan  lede  de  sømænd,  der  sejler 
på  havet.  Han  advarer  alle,  der  går  på  livets  sti:  Pas  på 
afveje,  fælder  og  faldgruber.  De  mennesker,  der  lokker  til 
synd,  er  med  stor  snilde  anbragt  her  og  der.  Lad  dig  ikke 
bedrage.  Tag  dig  tid  til  at  bede.  Lyt  til  den  stille,  sagte 
stemme2  som  til  dybderne  af  din  sjæl  hvisker  Mesterens 
milde  invitation:  »  ...  kom  så  og  følg  mig«.3  Vi  vender  os 
bort  fra  ødelæggelse,  fra  død.  Vi  finder  lykke  og  evigt  liv. 

Dog  er  der  dem,  der  ikke  hører,  der  ikke  vil  adlyde  og 
følger  en  anden  vej.  Den  mest  fremtrædende  blandt  dem 
var  Adam  og  Evas  søn  Kain  -  et  velkendt  navn  blandt 
mennesker.  Kain  havde  et  stort  potentiale,  men  en  svag 
vilje  og  tillod  grådighed,  jalousi,  ulydighed  og  endda 


mord  at  blokere  det  personlige  ror,  som  ville  have  ført 
ham  til  sikkerhed  og  ophøjelse.  Kains  blik  mod  himlen 
blev  nu  vendt  mod  jorden;  Kain  faldt.4 

Mindre  kendt,  men  mere  typisk  for  vore  dage  var 
magtspersonen  i  den  romersk-katolske  kirke,  nemlig 
kardinal  Wolsey.  William  Shakespeares  produktive  pen 
beskrev  de  majestætiske  højder,  og  de  magttinder,  som 
kardinal  Wolsey  steg  op  til.  Den  samme  pen  fortalte, 
hvorledes  principper  smuldrede  bort  for  forfængelige 
ambitioner,  for  beskyttelse  af  egne  interesser  og  for 
ønsket  om  menneskelig  ære.  Siden  kom  den  tragiske 
nedstigen,  den  smertefulde  gråd  fra  en,  der  havde  opnået 
alt,  og  siden  mistede  alt.  Ordene  er  smukke;  det  er 
næsten  skriftsteder. 

Til  Cromwell,  sin  trofaste  tjener  siger  kardinal  Wolsey: 

Når  jeg  er  glemt,  som  jeg  vil  blive,  Cromwell,  og  sover  i 
det  døde,  kolde  marmor,  hvor  aldrig  mer  et  ord  om  mig 
skal  høres,  så  sig  at  jeg  har  lært  dig  op,  -  sig,  Wolsey  han 
som  engang  gik  frem  ad  storheds  vej  og  lodded  alle  ærens 
dyb  og  grunde,  fandt  i  sit  skibbrud  vej  til  fremgang  for 
dig,  en  tryg  og  sikker,  skønt  han  selv  for  vild.  Husk  på  mit 
fald  og  det  der  styrted  mig  ...  kast  hovmod  bort;  den  synd 
har  styrtet  engle;  hvor  kan  da  Guds  billed,  mennesket, 
få  vinding  ved  det!  Elsk  sidst  dig  selv;  vis  dine  fjender 
godhed  ...  gør  der  en  liste  over  alt  mit  gods  til  sidste  skil- 
ling; hver  en  stump  er  kongens.  Min  præstekjole  og  min 
sjæls  fortrøstning  til  Gud  er  alt  jeg  nu  tør  kalde  mit. 

o 

A,  Cromwell,  Cromwell,  havde  jeg  kun  tjent  min  Gud 
med  halvt  så  stor  en  nidkærhed  som  den  jeg  tjente  kongen 
med,  så  havde  han  ikke  nu,  på  mine  gamle  dage  udstødt 
mig  nøgen  iblandt  fjender.5 

Det  himmelske  ror,  som  altid  ville  have  ledt  til 
sikkerhed,  blev  ødelagt  ved  forfølgelse  af  magt  og 
stræben  efter  storhed.  Som  andre  før  ham  og  mange 
andre  efter  ham  faldt  kardinal  Wolsey. 

I  tidligere  tider  blev  en  af  Guds  tjenere  prøvet  af  en 
ond  konge.  Hjulpet  af  Himlens  inspiration  fortolkede 
Daniel,  Davids  søn,  skriften  på  væggen  for  kongen.  Med 
hensyn  til  de  store  gaver  som  bestod  af  en  kongelig  kåbe 
og  en  guldhalskæde,  sagde  Daniel:  »Dine  gaver  kan  du 
beholde,  og  dine  foræringer  kan  du  give  til  andre!«6 

Min  opmærksomhed  blev  næsten  som  pr.  instinkt  ledt 
mod  kirkesalens  østlige  side,  hvor  morgenens  sol 
badede  den  eneste  person  på  den  forreste  bænk. 


Belshassars  efterfølger,  kong  Dareios,  ærede  også 
Daniel  og  ophøjede  ham  til  den  højeste  og  mest  ærefulde 
stilling.  Siden  fulgte  så  folkets  misundelse,  fyrsternes 
jalousi,  og  ambitiøse  mænds  intriger. 

Ved  list  og  en  smule  smiger  underskrev  kong  Dareios 
et  forbud,  der  erklærede,  at  enhver  som  bad  en  bøn  til 
andre  end  kongen  ville  blive  kastet  i  løvekulen.7  Loven 
blev  underskrevet  og  udsendt.  Bøn  blev  forbudt.  Om  et 
sådant  emne  lyttede  Daniel  ikke  til  den  jordiske  konge, 
men  til  sin  Gud,  kongen  over  himlen  og  jorden. 
Overrumplet  i  sin  daglige  bøn  blev  Daniel  bragt  for 
kongen.  Modvilligt  blev  straffen  udtalt.  Daniel  skulle 
kastes  i  løvekulen.  Straffen  blev  fuldbyrdet. 

Jeg  elsker  den  følgende  beretning  i  Bibelen: 

»Derpå  gik  kongen  tilbage  til  sit  palads.  Han  tilbragte 
natten  fastende  ...  og  kunne  ikke  sove. 

Tidligt  næste  morgen,  ved  daggry,  stod  kongen  op  og 
skyndte  sig  ud  til  løvekulen, 

og  da  han  nærmede  sig  løvekulen,  råbte  han  bekymret 
på  Daniel  ...  > Daniel,  den  levende  Guds  tjener,  har  din 
Gud,  som  du  uophørligt  dyrker,  kunnet  redde  dig  fra 
løverne  ?< 

Da  svarede  Daniel  kongen:  >Kongen  leve  evigt! 

Min  Gud  sendte  sin  engel;  han  lukkede  løvernes  gab, 
så  de  ikke  kunne  gøre  mig  noget ...  < 

Kongen  blev  meget  glad  ...  Og  da  Daniel  var  blevet 
løftet  op  af  kulen,  kunne  man  se,  at  han  ikke  havde  lidt 
nogen  skade,  fordi  han  havde  stolet  på  sin  Gud.«8 

I  denne  svære  tid  gav  Daniels  beslutning  om  at  holde 
en  ufravigelig  kurs  ham  guddommelig  beskyttelse  og 
sikkerhed. 

Historiens  store  ur  markerer,  ligesom  timeglassets 
sand,  tidens  gang.  Vi  finder  nu  et  nyt  hold  skuespillere  på 
livets  scene.  Vore  dages  problemer  står  truende  for  os.  Vi 
,  ser  mod  himlen  for  at  blive  ledt  nu,  hvor  vi  er  omgivet  af 
moderne  livsførelses  filosofier,  så  vi  kan  planlægge  vores 
rejse  og  følge  en  vis  og  god  kurs.  Han,  som  vi  kalder  vor 

himmelske  Fader,  vil  ikke  lade  vores  oprigtige  bøn  stå 
ubesvaret  hen. 

Denne  lektie  lærte  jeg  igen  for  nogle  år  siden,  da  jeg  fik 
en  ret  enestående  og  skræmmende  opgave.  Folkman  D. 
Brown,  som  dengang  var  Kirkens  kontaktperson  til  Boy 
Scouts  of  America,  kom  til  mit  kontor,  da  han  havde  fået 
at  vide,  at  jeg  skulle  afsted  på  en  opgave,  som  ville  holde 
mig  i  New  Zealand  i  et  stykke  tid.  Han  fortalte  mig  om  sin 
søster  Belva  Jones,  der  var  enke,  som  var  så  angrebet  af 
kræft,  at  hun  skulle  dø,  og  nu  ikke  vidste,  hvorledes  hun 
skulle  fortælle  det  til  sin  eneste  søn  -  en  missionær  i  det 
land  så  langt  borte.  Hendes  ønske,  ja  hendes  bøn  var,  at 
han  skulle  forblive  i  missionsmarken  og  tjene  trofast.  Hun 
var  bekymret  over,  hvorledes  han  ville  reagere;  for  missi- 
onæren, ældste  Ryan  Jones,  havde  mistet  sin  far  kun  et  år 
tidligere  til  denne  samme,  forfærdelige  sygdom. 

Jeg  accepterede  dette  ansvar.  Efter  et  missionærmøde, 
der  blev  holdt  nær  det  majestætisk  smukke  tempel  i  New 
Zealand,  havde  jeg  en  samtale  med  ældste  Jones  alene  og 
forklarede  hans  mors  situation  så  hensynsfuldt  jeg  kunne. 
Naturligvis  blev  der  udgydt  tårer  -  ikke  kun  hans  -  men 
dernæst  kom  et  forsikrende  håndtryk  og  anmodningen: 
»Sig  til  min  mor,  at  jeg  vil  tjene,  jeg  vil  bede,  og  jeg  vil  se 
hende  igen.« 

Jeg  kom  tilbage  til  Salt  Lake  City  tidsnok  til  at  være  til 
stede  ved  en  konference  i  Lost  River  Stav  ved  Moore  i 
Idaho.  Da  jeg  sad  på  forhøjningen  med  stavspræsidenten 
fangedes  min  opmærksomhed  næsten  som  pr.  instinkt  af 
kirkesalens  østlige  side,  hvor  morgenens  sol  badede  den 
eneste  person  på  den  forreste  bænk.  Jeg  sagde  til  stavs- 
præsidenten:  »Hvem  er  denne  søster,  som  solens  lys 
hviler  på?  Jeg  har  en  fornemmelse  af,  at  jeg  skal  tale  med 
hende  i  dag.«  Han  svarede:  »Hendes  navn  er  Belva 
Jones,  hun  har  en  søn,  der  er  missionær  i  New  Zealand. 
Hun  er  meget  syg  og  har  bedt  om  at  blive  velsignet.« 

Jeg  havde  ikke  vidst,  hvor  Belva  Jones  boede.  Min 
opgave  den  weekend  kunne  have  været  hvor  som  helst  i 

NOVEMBE 

7 


50  forskellige  stave.  Og  dog  sendte  Herren  på  sin  egen 
måde  et  svar  på  den  troens  bøn,  en  bekymret  mor  havde 
sendt  op.  Vi  havde  en  vidunderlig  tid  sammen.  Jeg  fortalte 
hende  ord  for  ord,  hvorledes  hendes  søn,  Ryan,  havde 
reageret,  og  den  beslutning,  han  havde  taget.  Hun  fik  en 
velsignelse,  der  blev  bedt  en  bøn,  et  vidnesbyrd  var 
modtaget.  Belva  Jones  ville  leve  længe  nok  til  at  se  sin  søn 
fuldføre  sin  mission.  Dette  privilegium  nød  hun.  En  måned 
før  hun  døde,  vendte  Ryan  hjem  efter  en  fuldført  mission. 
Når  vi  drager  frem  på  vore  individuelle  rejser,  kan  vi 
sejle  sikkert  på  livets  have.  Med  troens  aldrig  svigtende  ror 
til  at  styre  vores  rejse  kan  vi  også  finde  hjem  i  sikkerhed. 
»Sømanden  er  hjemme,  hjemme  fra  havet.«9  Hjem  til 
familien,  hjem  til  venner,  hjem  til  Himlen,  hjem  til  Gud.  □ 

NOTER 

1.  Se  David  Irving,  Hitlers  War,  1977. 

2.  Se  L&P  85:6. 

3.  Luk  18:22 

4.  Se  Moses  5:16-41. 

5.  Henrik  den  VIII,  3.  akt,  2.  scene  i  Edv.  Lembckes 
oversættelse. 

6.  Dan  5:17. 

7.  Se  Dan  6:7. 

8.  Dan  6:19-24. 

9.  Robert  Louis  Stevenson,  Requiem. 

FORSLAG  TIL  SAMTALEEMNER 
FOR  HJEMMELÆRERNE 

1.  Et  menneske,  der  ikke  har  noget  mål  i  livet,  er  som 
et  skib  uden  ror.  Det  når  næppe  sin  hjemhavn. 

2.  Hver  af  os  har  fået  en  metode,  hvorved  vi  kan  se, 
om  vi  følger  den  kurs,  der  fører  til  vores  havn,  det  celes- 
tiale  rige. 

3.  Herrens  har  advaret  os  om,  på  vores  rejse  gennem 
livet,  at  tage  os  i  agt  for  afveje,  fælder,  faldgruber  og  dem, 
der  lokker  os  til  synd.  Bliv  ikke  bedraget. 

4.  Giv  dig  tid  til  at  bede  og  følge  Mesterens  milde 
opfordring:  »  ...  kom  så  og  følg  mig«  (Luk  18:22). 

Medlemmer  af  Kirken 
over  hele  verden  er 
blevet  velsignet  med 
guddommelig  hjælp. 
Nogle  oplever  drama- 
tiske mirakler,  såsom 
helbredelser  eller 
syner,  men  mange 
andre  oplever  enkle, 
stilfærdige  bekræf- 
telser på  Guds  nærhed 
og  kærlighed  til  os. 

Herren  fortalte  profeten 
Joseph  Smith:  »Thi  jeg  er 
Gud,  og  min  arm  er  ikke  for 
kort,  og  jeg  vil  give  alle,  der  tror  på 
mit  navn,  mirakler,  tegn  og  undere« 
(L&P35:8). 

Herren  viser  virkelig  sin  kraft  for 
de  trofaste.  Alejandra  Briones  Parra 
fra  Madrid  i  Spanien  bærer  vidnes- 
byrd om  hans  styrkende  kraft:  »En 
dag  blev  min  søster  meget  syg.  Jeg  gik 
ind  i  en  stille  afkrog  af  huset  for  at 
bede.  Med  tårer  i  øjnene  bad  jeg  min 
himmelske  Fader  om  at  velsigne  min 
søster  og  give  mig  styrke  og  fred. 
Mens  jeg  åbnede  mit  hjerte,  skyllede 
en  følelse  af  tryghed  og  fred  ind  over 
mig.  Jeg  var  trådt  ind  i  værelset  med 
fortvivlelsens  tårer  i  øjnene,  men  da 
jeg  forlod  det,  var  det  med  glædes- 
tårer. Jeg  vidste,  at  alt  ville  ordne  sig, 
og  jeg  vidste,  at  min  himmelske 
Fader  og  Jesus  Kristus  altid  er  der 
rede  til  at  hjælpe  og  trøste  os  og 
skænke  os  deres  kærlighed.« 

Medlemmer  af  Kirken  over  hele 
verden  er  blevet  velsignet  med 
guddommelig  hjælp.  Nogle  oplever 
dramatiske  mirakler,  såsom  helbre- 
delser eller  syner,  men  mange  andre, 
som  Alejandra,  oplever  enkle, 
stilfærdige  bekræftelser  på  Guds 
nærhed  og  kærlighed  til  os.  Det 
følgende  er  eksempler  på,  hvordan 

Gud   har  velsignet  medlemmer   af 
Kirken  og  vist  dem  sin  kærlighed. 

ET  VIDNE  OM  SANDHEDEN 

Joel  Coronado  Munoz 

For  små  fem  år  siden  kom  missio- 
nærerne til  mit  hjem  i  Ecuador. 
Deres  fremtoning  og  venlighed 
gjorde  indtryk  på  mig,  så  jeg  gik  med 
til  at  lytte  til  deres  budskab.  Jeg  fandt 
budskabet  interessant,  men  jeg  stil- 
lede mig  lidt  tøvende  over  for  det. 
Alligevel  læste  jeg  de  skriftsteder  fra 
Mormons  Bog,  som  de  bad  mig  læse 
inden  vores  møder,  og  jeg  tog  mod 
udfordringen  til  at  bede. 

Da  missionærerne  havde  givet  mig 
de  seks  lektioner,  indbød  de  mig  til  at 
blive  døbt.  Skønt  jeg  konstant  bad 
om  at  få  at  vide,  om  det,  de  sagde,  var 
sandt,  følte  jeg  ikke,  at  jeg  havde 
modtaget  et  svar.  Jeg  forventede  at  se 
en  engel,  guldpladerne  eller  en  anden 
himmelsk  manifestation. 

En  aften  læste  jeg  noget  om  Ezra 
Taft  Benson,  der  dengang  var 
Kirkens  præsident.  Jeg  fik  et  stærkt 
ønske  om  at  vide,  om  han  var  profet. 
Jeg  stræbte  ikke  længere  efter  at  se 
et  syn,  jeg  ville  bare  have  et  vidnes- 
byrd om  sandheden.  Da  jeg  havde 
bedt  et  stykke  tid,  hørte  jeg  en  stille, 
gennemtrængende  stemme  bære 
vidnesbyrd  for   mig,    at   Ezra   Taft 

Benson  var  profet,  og  jeg  oplevede 
en  brænderi  i  brystet. 

Jeg  havde  fået  mit  vidnesbyrd, 
ikke  ved  englebesøg,  men  via  en 
stille,  sagte  røst.  Det  var  med  stor 
glæde  og  taknemlighed,  at  jeg  tog 
imod  indbydelsen  til  at  blive  døbt. 

UDHOLDENHED  I  VORE  TRÆNGSLER 

Vitalicio  Gonzales 

Min  hustru  Maria  og  jeg  blev  døbt 
i  1978,  og  vi  glædede  os  meget  over 
den  sande  Kirke.  I  1986  fik  vi 
mulighed  for  at  rejse  til  templet  i 
Buenos  Aires  i  Argentina,  og  der 
blev  vi  beseglet  til  vores  tre  børn  for 
al  evighed. 

I  1988  ventede  Maria  vores  fjerde 
barn.  Kort  efter  blev  hun  meget  syg, 
og  vi  var  bekymrede  for,  hvordan 
sygdommen  ville  påvirke  hende  og 
barnet.    Da   vi  frygtede,    at   Maria 
havde  aborteret,  beroligede  en  læge 
os  med,  at  alt  var  i  orden.  Men 
Marias  helbred  forværredes.  En  dag 
sagde  hun,  at  hun  havde  en  fornem- 
melse af,  at  hun  snart  skulle  forlade 
dette  liv.  Jeg  havde  den  samme 
følelse,  men  jeg  sagde,  at  hun  ikke 
skulle  tænke  på  den  slags. 


I  september  besøgte  vi  lægen  i 
forbindelse  med  hendes  regelmæssige 
undersøgelser.  Lægen  besluttede,  at 
få  Maria  indlagt.  Kort  efter  blev  vores 
datter  født  -  en  måned  for  tidligt. 
Selv  om  barnet  havde  problemer  med 
åndedrættet,  vidste  vi,  at  hendes 
fødsel  var  et  mirakel. 

Men  der  stødte  svære  komplika- 
tioner til,  og  min  kone  måtte 
opereres  to  gange  efter  fødslen.  Hun 
fik  en  præstedømmevelsignelse 
og  så  ud  til  at  komme 
sig.  Men  en  måned 


senere  forværredes  hendes  tilstand 
hurtigt. 

På  vores  15  års  bryllupsdag  læste 
Maria  og  jeg  sammen  fra  skrifterne, 
og  hun  bar  sit  vidnesbyrd  om  evan- 
geliet for  mig  og  bad  mig  om  at  tage 
mig  godt  af  børnene.  Så  fik  hun 
svært  ved  at  trække  vejret  og  kunne 
ikke  længere  tale.  Mens  jeg  sad  ved 
hendes  seng,  bad  jeg  til  Herren  om, 
at  hans  vilje  måtte  ske.  Men  jeg  følte 
mig  stadig  fortvivlet.  Jeg  spurgte: 
»Hvorfor  tage  en,  der  er  så  ung? 
Hvorfor  skal  vi  skilles?« 


Nogle  medlemmer  fra  grenen 
kom,  og  vi  gav  Maria  en  velsignelse. 
Jeg  kan  ikke  huske,  hvad  der  blev 
sagt,  men  da  velsignelsen  var  forbi, 
forlod  desperationen  mig  endelig,  og 
jeg  blev  helt  rolig.  Da  hun  udån- 
dede, følte  jeg  en  inderlig  fred.  En 
mild  stemme  hviskede  mig  i  øret,  at 
jeg  skulle  huske  de  pagter,  som  vi 
havde  indgået  i  templet,  da  vi  blev 
beseglet  til  hinanden.  Jeg  vidste,  at 
jeg  skulle  se  hende  igen. 

Jeg  bærer  mit  vidnesbyrd  om,  at 
Gud  lever  og  sender  os 
sin    kærlighed    og 


trøst    gennem    Helligånden.    Han 
udvirker  virkelig  mirakler. 

»LEONARD  ER  DRUKNET« 

Kerstin  Saffer,  som  fortalt  til  Birgitta 
Strandberg 

Min  mands  søster,  Lilly,  og  hendes 
mand,  Robert,  og  deres  to  børn  var 
kommet  fra  USA  for  at  besøge  os  i 
Sverige,  og  jeg  ville  gerne  give  dem 
en  god  oplevelse.  Vi  besluttede  at 
tilbringe  eftermiddagen  i  et  bade- 
land. Jeg  mente,  at  det  var  sikkert 
nok,  eftersom  vi  var  fire  voksne  til  at 
holde  øje  med  børnene. 

Men  der  må  have  hersket 
lidt    misforståelse    om, 


hvem  der  skulle  holde  øje  med 
Leonard,  min  fem-årige  søn.  Da  vi 
opdagede,  at  han  var  væk,  begyndte 
vi  panisk  at  lede  efter  ham.  Pludselig 
skreg  min  mand  Henri:  »Leonard  er 
druknet!«  Lilly,  der  er  uddannet 
livredder,  sprang  ud  i  bassinet, 
halede  ham  op  fra  bunden  og 
begyndte  at  give  mund  til  mund. 

Jeg  fattede  ikke,  hvad  der  var 
sket.  Jeg  spekulerede  på,  om  min  søn 
nu  ville  blive  taget  tilbage  til  vor 
himmelske  Fader.  Jeg  bad  inderligt 
om,  at  Herrens  vilje  måtte  ske.  Midt 
i  alt  det  kaos,  der  herskede,  lagde 

Henri  sine  hænder  på  Leonards 
hoved  og  gav  ham  en  velsig- 
nelse. I  løbet  af  den  korte 
velsignelse  fyldtes  jeg  af  en 
brændende     følelse. 


Jeg  kan  ikke  forklare  det  med  ord, 
men  jeg  ved,  at  det  var  Herren,  der 
trøstede  mig.  På  en  eller  anden 
måde  vidste  jeg,  at  hvis  jeg  ville 
udøve  tro,  så  ville  alt  gå  godt.  Netop 
som  Henri  afsluttede  velsignelsen, 
gispede  Leonard  efter  luft. 

Ambulancen  kom  og  kørte 
Leonard  på  hospitalet.  Han  var 
stadig  bevidstløs,  og  lægerne  adva- 
rede os  om,  at  hvis  han  vågnede  af 
sin  koma,  ville  han  sandsynligvis 
have  fået  en  hjerneskade.  Men  jeg 
troede  på,  at  han  ville  blive  helbredt, 
hvis  det  var  Herrens  vilje.  Jeg 
koncentrerede  mig  om  at  udøve  tro. 

To  dage  senere  vågnede  Leonard. 
Han  var  bange,  men  helt  rask. 
Vi  føltes  os  lettede,  lykkelige  og 
taknemlige.  Vi  var  blevet  velsignet 
med  et  mirakel  gennem  præstedøm- 
mets magt  og  gennem  udøvelsen  af 
vores  tro. 

STOL  PÅ  HERREN 

Esterlita  H.  Ponce 

Min  mand  er  møbelsnedker. 
Skønt  det  tit  kan  være  vanskeligt  at 
finde  arbejde  her  i  Filippinerne,  har 
Herren  velsignet  os. 

En  dag,  da  vi  slet  ingen  penge 
havde,  var  min  mand  i  færd  med  at 
fremstille  stole  og  borde  henne  i 
værkstedet.  Jeg  tog  hen  til  hans 
arbejdsplads  og  fortalte  ham,  at  vi 
ikke  havde  noget  at  spise 
derhjemme.  Han  sagde,  at  jeg  skulle 
møde  ham  henne  på  markedet 
samme  aften,  når  han  fik  fri.  Han 


ville  bede  sin  arbejdsgiver  om  et 
forskud,  så  vi  kunne  købe  ris  til 
aftensmaden. 

Da  vi  mødtes  den  aften,  fortalte 
han  mig,  at  han  havde  fået  et  forskud 
på  50  pesos.  Det  var  lige  nok  til,  at  vi 
kunne  klare  os.  Men  da  vi  skulle 
betale  for  risen,  kunne  han  ikke  finde 
pengene  i  sin  lomme.  Vi  tog  tilbage  til 
møbelværkstedet  for  at  lede  efter 
dem,  men  ingen  havde  set  pengene. 
Da  vi  gik  hjemad  uden  mad  og  penge, 
var  min  mand  vred  og  fortvivlet.  Jeg 
prøvede  at  berolige  ham  ved  at  sige, 
at  han  skulle  stole  på  Herren.  Den 
aften  bad  jeg  om,  at  Herren  ville 
hjælpe  os  med  at  finde  pengene. 

Næste  morgen,  da  min  mand  og 
vores  datter  Jennilyn  gik  ud  af  døren, 
fik  Jennilyn  øje  på  noget,  der  lå  på 
dørtrinnet.  Det  var  de  50  pesos.  Jeg 
blev  så  glad  og  taknemlig,  fordi  vor 
himmelske  Fader  havde  hjulpet  os,  så 
vi  kunne  få  noget  at  spise.  Jeg  ved,  at 
hvis  vi  vil  gøre  vores  del  og  så  stole  på 
vor  himmelske  Fader,  så  vil  han  være 
barmhjertig  og  vise  os  medfølelse. 

EN  BØN  FOR  BENITA 

Joseph  A.  Martineau 

En  lørdag  under  min  mission  i 
Guatemala  besluttede  min 
kammerat  og  jeg  at  besøge  Benita. 
Hun  og  hendes  mand  Isaias  var 
trofaste  medlemmer  af  Kirken.  Isaias 
kæmpede  altid  for  at  skaffe  penge  til 
at  forsørge  sin  familie.  For  at  hjælpe 
ham  opdrættede  Benita  høns,  så  hun 
kunne  sælge  dem  og  æggene. 

Da  vi  ankom,  kunne  vi  mærke,  at 
Benita  var  oprevet.  Hun  fortalte,  at 
efter  at  hendes  mand  var  rejst  til  en 
anden  by  for  at  arbejde,  var  alle 
hendes  høns  blevet  syge,  og  en  af 
dem  var  allerede  død.  Hun  vidste,  at 
de  ikke  kunne  klare  sig  uden 
hønsene.  Hun  var  fortvivlet  og  følte 
sig  magtesløs. 

Vi  trøstede  hende,  sang  nogle 
salmer  og  bar  vores  vidnesbyrd.  Vi 
tilbød  at  bede  en  bøn  sammen  med 
hende.  Da  vi  sagde  det,  lyste  hendes 
ansigt  op.  Hun  spurgte,  om  jeg  ville 
bede  bønnen  og  bede  vor  himmelske 
Fader  om  at  velsigne  hønsene.  Det 
kom  helt  bag  på  mig.  Jeg  havde  aldrig 
tænkt  på,  at  man  kunne  bede  for 
høns.  Men  så  kom  jeg  til  at  tænke  på 
Amuleks  opfordring  til  at  bede  til 
Gud  »for  alle  jeres  hjorde«  (Alma 
34:20).  Jeg  indså,  at  hønsene  var 
Benitas  hjorde. 

Jeg  bad  bønnen  og  fortalte  vor 
himmelske  Fader,  at  Benitas  mand 
var  bortrejst,  at  en  af  hønsene  var 
død,  at  resten  var  syge,  og  at  hun 
ikke  vidste,  hvad  hun  skulle  gøre.  Jeg 
fortalte,  vor  himmelske  Fader,  at  hun 
var  ked  af  det  og  bad  ham  om 
at  velsigne  hendes  høns.  Benita 
takkede  os  for  besøget,  og  vi  gik. 

Næste  dag  i  Kirken  fortalte 
Benita  os,  at  hendes  høns  var  blevet 
raske.  Hver  gang  jeg  tænker  på 
Benita,  så  tænker  jeg  på  Guds 
kærlighed  til  os  og  hans  ønske  om 
at  velsigne  os,  hvis  vi  bare  vil  bede 
om  det.  □ 


Den  levende  profets  ord 

Råd  og  vejledning  fra  præsident  Gordon  B.  Hinckley 


UDDANNELSE 

»Herren  har  befalet  os,  at  vi  skal 
studere  og  lære,  at  vi  skal  samle  os 
kundskab  ved  studium  og  ved  tro,  at 
vi  skal  opnå  verdslig  kundskab,  såvel 
som  kundskab  om  det,  der  hører  Gud 
til  (se  L&P  88:118).  Lad  være  med  at 
gøre  noget,  som  vil  hindre  jer  i  at  få 
en  god  uddannelse.  Det  er  en  meget 
vigtig  del  af  jeres  religion.  Uddannelse 
er  den  nøgle,  som  åbner  mulighe- 
dernes dør.  Hvis  I  opnar  den  nøgle,  vil 
verden  velsigne  jer  og  betale  jer  det, 
som  den  mener,  at  I  er  værd.«1 

FAMILIEN 

»Jeg  håber,  at  I  forældre  knæler 
sammen  med  jeres  børn  hver  dag  og 
beder.  Jeg  håber,  at  I  mødre  læser  for 
jeres  børn,  at  I  læser  skrifterne.  De 
kan  ikke  forstå  det  hele,  men  de  vil  få 
en  særlig  følelse,  når  I  læser  Guds  ord 
for  dem,  og  det  vil  velsigne  dem  for 
evigt.  Jeg  håber,  at  I  har  familieaften, 
at  I  samler  jeres  børn  omkring  jer,  at  I 
synger  og  beder  og  taler  sammen  og 
opbygger  hinandens  tro.«2 

HELLIGÅNDEN 

»Hvordan  kan  vi  genkende 
Åndens  tilskyndelser?  Det,  som  er  af 
Kristus,  opbygger  os,  og  hvis  vi  føler 


os  opbygget,  så  kan  vi  vide,  at  det  er 
Helligånden,  der  taler  til  os.  Hvis  vi 
beder,  hvis  vi  oprigtigt  søger  Andens 
vejledning,  vil  vi  få  den.  Det  nærer 
jeg  ikke  den  mindste  tvivl  om.«3 

MISSIONÆRER 

»Paulus  skrev  til  Timotheus:  >Giv 
agt  på  dig  selv  og  på  den  undervis- 
ning, du  giver,  hold  fast  ved  det;  for 
når  du  gør  det,  bliver  du  til  frelse 
både  for  dig  selv  og  for  dem,  der 
hører  dig<  (1  Tim  4:16).  Det  er  det, 
der  sker,  når  I  giver  agt  på  jer  selv  og 
jeres  undervisning,  når  I  gør  det 
rette,  når  I  tror  på  det  rette,  når  I 
siger  de  rette  ting  om  Herrens  værk, 
så  frelser  I  både  jer  selv  og  dem,  der 
hører  på  jer.  Og  derudover  er  der  en 
anden  gruppe,  som  I  også  frelser,  og 
det  er  jeres  familie.  Jeg  nærer  ingen 
tvivl  om,  at  enhver  missionær,  der 
drager  af  sted  med  et  godt  hjerte  og 
en  god  ånd,  frelser  sig  selv,  frelser 
dem,  han  underviser,  og  gør  noget 
for  den  familie,  som  han  efterlader 

derhjemme.  Giv  agt  på  jer  selv 
og  jeres  undervisning.«4 

MISSIONERING 

»Unge  mænd  er  forpligtet  til  at 
tage  på  mission.  De  har  en 
forpligtelse  til  at  forberede  sig  på 
at  tage  på  mission.  Det  er  deres 
ansvar  at  betale  tiende  af  deres 
liv  ved  at  forkynde  evangeliet. 
Unge  kvinder  er  ikke  forpligtet 
på  samme  måde.  De  skal  ikke 
føle  sig  tvunget  til  at  tage  af 
sted.  Hvis  de  ønsker  at  tage  på 
mission,  kan  de  tale  med  deres 
biskop  og  s  tavspræsident  og  træffe 
den  beslutning,  som  de  ønsker,  ud  fra 
de  råd,  som  de  får  fra  deres  lokale 
præstedømmeledere.«5 

PRÆSTEDØMMEBÆRERE 

»Hvad  forventer  (Herren)  af  jer 
mænd?  Han  forventer,  at  I  er  ærlige, 
sandfærdige,  kyske,  velgørende  og 
dydige  og  at  I  vil  gøre  godt  mod  alle 
mennesker  (se  13.  trosartikel).  Han 
forventer,  at  I  er  venlige  og  hensyns- 
fulde ægtemænd.  Han  forventer,  at  I 
er  kærlige  og  milde  fædre,  som 
opdrager  jeres  børn  i  mildhed 
og  kærlighed.  Hustrumishandling 
hører      ingen      steder      hjemme. 


Børnemishandling 

hører    ingen    steder 

hjemme  blandt  mænd, 

der       bærer       Guds 

præstedømme    i    Jesu 

Kristi    Kirke    af   Sidste 

Dages     Hellige.     Brødre, 

ransag  jer  selv.  Lever  I  sådan, 

som  Herren  ønsker,  at  I  skal 

leve,  som  bærere  af  hans  hellige 

præstedømme?  Må  Gud  velsigne 

jer  til  at  være  tro  mod  det  store  og 

hellige  ansvar,  som  I  bærer,  I,  der  er 

blevet  bemyndiget  til  at  tale  i  hans 

hellige  navn  for  hans  guddommelige 

værks  fremme.«6 

VISDOMSORDET 

»Folk  skændes  om,  hvorvidt 
visdomsordet  blot  er  Herrens  ord 
eller  en  befaling.  Hvad  forskel  gør 
det?  I  mine  øjne  er  Herrens  ord  en 
befaling,  og  jeg  er  dybt  taknemlig  for 
det  vidunderlige  bud,  som  vi  kalder 
visdomsordet.«7 


KVINDELIGHED 

»Kvinder,  hvad  forventer 
(Herren)  af  jer?  Han  forventer,  at  I 
skal  leve  som  sidste  dages  hellige  og 
være  dydige  og  tro  og  venlige.  De  af 
jer,  som  er  mødre,  skal  opdrage  jeres 
børn  i  retfærdighed  og  sandhed.  De 
af  jer,  som  er  hustruer,  skal  være 
venlige  og  kærlige  og  gode,  for  hvis 
der  ikke  er  glæde  i  hjemmet,  kan  der 
ikke  herske  fred  i  hjertet.«8  O 

NOTER 

1 .  Møde  i  Ottawa  i  Ontario  i  Canada, 
den  5.  august  1998. 

2.  Møde  i  Prince  George  i  British 
Columbia  i  Canada,  den  1.  august  1998. 

3.  Møde  i  Ottawa  i  Ontario  i  Canada, 
den  5.  august  1998. 

4.  Missionærmøde  i  Hamilton  i 
Ontario  i  Canada,  den  8.  august  1998. 

5.  Møde  i  Ottawa  i  Ontario  i  Canada, 
den  5.  august  1998. 

6.  Møde  i  Vancouver  i  British 
Columbia  i  Canada,  den  1.  august  1998. 

7.  Møde  i  Victoria  i  British  Columbia  i 
Canada,  den  31.  juli  1998. 

8.  Møde  i  Vancouver  i  British 
Columbia  i  Canada,  den  1.  august  1998. 

Ældste  Jay  E.  Jensen  fra  De  Halvfjerds 

KRISTUS  OG  BØRNENE,  AF  DEL  PARSON 


Hvor  er  vores  børn  dog  dyre' 
bare!  Små  børn  er  elskelige, 
uskyldige,  lærevillige,  ærlige, 
muntre,  lydige,  optimistiske 
rene  og  har  en  mængde 

krifterne  koncentrerer  sig 
meget  om  familier.  Det 
Gamle  Testamente  begynder 
med  Adam  og  Eva  og  deres  børn.  Tre 
af  de  fire  evangelier  i  Det  Nye 
Testamente  begynder  med  Jesu 
fødsel.  En  stor  del  af  Mormons  Bog 
handler  om  forældre,  børn  og  fami- 
lier, lige  fra  1  Nephi  1:1:  »Jeg, 
Nephi,  er  født  af  retskafne  forældre« 
til  Mormons  sidste  ord  til  Moroni: 
»Min  søn,  vær  trofast  i  Kristus« 
(Moroni  9:25,  fremhævelse  tilføjet). 
Og  tidernes  fyldes  uddeling  begyndte 
med  en  dreng,  profeten  Joseph 
Smith  jun.  og  hans  hengivne  familie. 
Disse  kendsgerninger  vidner  klart 
om,  at  familier  spiller  en  vigtig  rolle  i 
Faderens  plan  for  vores  lykke, 
og  at  der  skal  vises  en 
ig  omsorg  for 
børn.  Nogle  af  de 
lærdomme,  der 
star  klarest  i  de 


[Han  græd],  og  mængden  bar 
vidnesbyrd  derom,  og  han  tog 
deres  små  børn,  det  ene  efter 
det  andet,  og  velsignede  dem 
og  bad  til  Faderen  for  dem.« 

fire  standardværker,  omhandler 
små  børns  egenskaber,  Frelserens 
kærlighed  til  små  børn,  små  børns 
evige  frelse  og  det,  som  forældre  skal 
lære  dem. 

SMÅ  BØRNS  EGENSKABER 

Da  jeg  var  ung  seminarlærer 
opsøgte  en  af  mine  elever  mig,  fordi 
hun  havde  fået  til  opgave  at  arran- 
gere en  morgensamling  for  klassen. 
Hun  sagde,  at  hun  gerne  ville  have, 
at  hendes  gifte  søster  skulle  komme 
hen  i  klassen  med  sin  nyfødte  datter 
og  synge  en  sang  om  barnet.  Det  gik 
jeg  med  til. 

Til  morgensamlingen  fortalte 
søsteren,  hvad  hun  ville  synge,  og 
min  elev  akkompagnerede  hende  på 
klaveret.  Stående  foran  klassen  holdt 
den  unge  mor  sin  datter  i  sine  arme, 
og  mens  hun  så  på  den  lille,  begyndte 
hun  at  synge  om  sin  kærlighed  til  sin 
datter  og  om  sit  ønske  om,  at  hendes 
barn  skulle  leve  op  til  sine  muligheder 
som  Guds  barn. 

Alle  eleverne  blev  dybt  rørt  af  det, 
de  så  og  hørte.  Det  var  et  himmelsk 
skue.  Jeg  kan  ikke  tale  om  det  i  dag, 
uden  at  jeg  bliver  bevæget. 

Børn  kommer  ind  i  denne  verden 
sunde,  uskyldige  og  rene  (se  Moses 
6:54).  »Derfor  kan  de  ikke  synde;  thi 
Satan  har  ikke  fået  magt  til  at  friste 
små  børn,  førend  de  begynder  at  blive 
ansvarlige  for  mig«  (L&dP  29:47). 


Vi  har  fået  befaling  om  at  blive 
som  dem: 

»Han  kaldte  et  lille  barn  hen  til 
sig,  stillede  det  midt  i  blandt  dem 

og  sagde:  >Sandelig  siger  jeg  jer: 
Hvis  I  ikke  vender  om  og  bliver  som 
børn,  kommer  I  slet  ikke  ind  i 
Himmeriget. 

Den,  der  ydmyger  sig  og  bliver 
som  dette  barn,  er  den  største  i 
Himmeriget<«  (Matt  18:2-4). 

På  samme  måde  belæres  der  over 
alt  i  skrifterne  om  de  høje  krav  til 
retskaffenhed,  renhed,  hellighed  og 
syndfrihed,  som  er  nødvendig  for  at 
komme  ind  i  Guds  rige  (se  1  Kor 
6:9-10;  1  Nephi  10:21;  Alma  7:21; 
Helaman  8:25;  Moses  6:57). 

Jesus  var  selv  et  lydigt  barn.  Som 
den  bogstavelige  Søn  af  Gud  den 
evige  Fader  blev  han,  uden  Josefs  og 
Marias  vidende,  i  templet.  Efter  tre 
dages  søgen  fandt  de  ham  i  templet, 
hvor  han  underviste.  Da  de  spurgte 
ham,  hvorfor  han  opførte  sig  sådan, 
svarede  han:  »> Vidste  I  ikke,  at  jeg 
bør  være  hos  min  fader  ?<  Men  de 
forstod  ikke,  hvad  han  sagde  til  dem. 
Så  fulgte  han  med  dem  ...  og  han  var 
lydig  mod  dem«  (Luk  2:49-51). 

Mormons  Bog  er  helt  enestående  i 
sin  fokus  på  forholdet  mellem 
forældre  og  børn.  Vi  møder  flere 
eksempler  på  små  børns  egenskaber  og 
støder  på  opfordringen  til  at  blive  som 
dem.  Allerede  fra  Lehis  søn  Nephi  ser 

vi  nogle  af  de  egenskaber,  som  vi  bør 
efterligne.  Nephi  skrev:  »...  jeg,  Nephi, 
som  var  meget  ung,  men  alligevel  stor 
af  vækst  ...  påkaldte  Herren,  og  se, 
han  kom  til  mig  og  blødgjorde  mit 
hjerte,  så  at  jeg  troede  alle  de  ord,  som 
min  fader  havde  talt«  (1  Nephi  2:16, 
fremhævelse  tilføjet).  Der  er  fa,  om 
nogen,  åndelige  talenter,  der  overgår 
et  blødgjort  hjerte  og  det  talent  at  tro, 
for  de  omfatter  lærevillighed  og 
lydighed,  to  fremtrædende  egenskaber 
hos  små  børn.  Nephi,  der  er  et 
eksempel  på  retskaffenhed,  mistede 
aldrig  disse  guddommelige  egenskaber, 
og  der  findes  mange  Nephier  i  dag. 

Hvis  vi  fortsætter  i  1  Nephi,  læser 
vi  en  beretning  om,  hvordan  Nephi 
blev  bundet  og  mishandlet  af  sine 
brødre.  Nephis  børn  udviste  deres 
store  kærlighed  til  deres  far,  da  de 
tryglede  og  græd  for  at  få  ham 
frigivet,  men  de  kunne  ikke  rokke  de 
hårdhjertede  Laman  og  Lemuel. 
Denne  oplevelse  giver  os  et  indblik  i 
børnenes  kærlighed  til  deres  far  og 
deres  medfødte  følelse  af  godhed, 
respekt,  retfærdighed  og  venlighed 
(se  1  Nephi  18:11-21). 

Jakob,  der  nærede  meget  varme 
følelser  for  børn  på  grund  af  alt 
det,  han  havde  lidt  som  barn  (se 
2  Nephi  2:1),  mindede  os  om,  at 
hustruer  og  børn  nærer  »meget 
ømme,  dydige  og  rene  følelser  for 
Gud«  (Jakobs  Bog  2:7). 


Der  er  få  vers  i  Mormons  Bog, 
der  taler  mere  præcist  og  rørende  om 
børns  egenskaber,  end  kong 
Benjamins  tidløse  belæringer.  Vi  skal 
ydmyge  os  og  blive  som  små  børn, 
»underdanig,  sagtmodig,  ydmyg, 
tålmodig,  fuld  af  kærlighed,  villig  til 
at  underkaste  sig  alt  det,  som  Herren 
finder  tjenligt  at  pålægge  [os], 
ligesom  et  barn  underkaster  sig  sin 
fader«  (Mosiah  3:18-19). 

Nogle  børn  i  Mormons  Bog 
mistede  disse  guddommelige  egen- 
skaber og  har  måske  ikke  fået  den 
opdragelse,  der  var  nødvendig  for  at 
udvikle  dem:  »...  der  var  mange  af 
den  opvoksende  slægt,  som  ikke 
kunne  forstå  kong  Benjamins  ord,  da 
de  var  små  børn,  da  han  holdt  sin  tale 
til  folket«  (Mosiah  26:1).  De  troede 
ikke,  de  kunne  ikke  forstå  læren,  og 
de  nægtede  at  underkaste  sig  frelsens 
ordinancer  (se  Mosiah  26:2-4). 

Noget  tid  efter  at  tegnene  på 
Frelserens  fødsel  var  blevet  givet,  faldt 
nogle  af  de  omvendte  lamaniter  fra 
»på  grund  af  den  opvoksende  slægts 
ugudelighed«  (3  Nephi  1:30).  Som 
grund  til  det  anføres,  at  »de  havde 
mange  børn,  som  voksede  op  og  blev 
ældre,  så  de  blev  selvrådige,  og  de  blev 
ved  løgne  og  smiger  forledt«  (3  Nephi 
1:29).  Folk,  der  bliver  »selvrådige«, 
mister  deres  lydighed  og  lærevillighed, 
selve  indbegrebet  af  det  at  være  som 
små  børn  og  være  som  Kristus. 


Mormons  Bogs  profeter  skrev  på 
pladerne  i  håb  om,  at  vores  børn  og 
deres  ville  »modtage  den  dem  med 
taknemligt  hjerte  og  tage  dem  under 
overvejelse,  så  at  de  må  lære  ...  med 
glæde«  Qakobs  Bog  4:3;  fremhævelse 
tilføjet),  andre  vigtige  barnlige  egen- 
skaber. 

FRELSERENS  KÆRLIGHED 
TIL  SMÅ  BØRN 

Den  smukke  og  inspirerende 
beretning  om  Jesus,  der  velsigner 
børnene,  findes  i  tre  af  de  fire  evan- 
gelier (se  Matt  19:13-15;  Mark 
10:13-16;  Luk  18:15-17).  De  tre 
beretninger  er  lidt  forskellige. 
Matthæus  skriver,  at  Jesus  »lagde 
hænderne  på  dem«  (Matt  19:15). 
Lukas  skriver  ikke  noget  om,  at  han 
velsignede  dem.  Kun  i  Markus' 
beretning  finder  vi  denne  smukke 
beskrivelse:  »Og  han  tog  dem  i  favn 
og  lagde  hænderne  på  dem  og  velsig- 
nede dem«  (Mark  10:16).  Vi  ved 
ikke,  hvor  mange  børn,  der  nød  den 
velsignelse  at  blive  taget  op  i  hans 
favn,  så  han  kunne  lægge  hænderne 
på  dem  og  velsigne  dem.  Kunstnere 
har  skildret  den  smukke  scene,  der 
viser  Jesus,  som  holder  de  små  børn 
og  velsigner  dem.  Og  heldigvis  for  os 
alle,  voksne  inklusive,  har  han  lovet, 
at  hvis  vi  holder  Guds  bud  og  viser  os 
trofaste,  så  »vil  [jeg]  slutte  dig  i  min 
kærligheds  arme«  (L&P  6:20). 


Blandt  mine  bedste  minder  fra 
min  tid  i  Primary  er  erindringen  om 
at  synge  de  dejlige  børnesange.  En  af 
mine  yndlingssange  er  »Engang  var 
Jesus  et  lille  barn«. 

Engang  var  Jesus  et  lille  barn, 

et  lille  barn  som  jeg, 

han  var  sød,  og  han  lærte  mig 

at  gå  på  rette  vej, 

så,  lille  ven,  må  du  og  jeg 

lære  at  følge  på  hans  vej 

(Børnenes  sangbog,  s.  34) 

Hele  den  sang  fik  mig  til  at  føle,  at 
Jesus  elskede  mig  og  alle  børn.  Skønt 
teksten  ikke  sagde  det,  så  var  hans 
kærligheds  Ånd  virkelig  for  mig.  Og 
det  vækkede  i  mig,  både  som  prima- 
rybarn og  den  dag  i  dag,  den  største 
kærlighed  og  respekt  for  Frelseren  og 
et  ønske  om  at  blive  som  ham. 

Når  jeg  læser  de  fire  evangelier  i 
Det  Nye  Testamente,  især  miraklerne 
og  helbredelserne  og  velsignelserne  af 
de  små  børn,  så  føler  jeg  den  samme 
kærlighed,  nemlig  hans  kærlighed  til 
mig  og  min  kærlighed  til  ham. 
Mormons  Bog  er  det  eneste  skrift,  der 
rummer  beretningen  om  Jesu  besøg 
som  opstandent  væsen  blandt  dem, 
der  overlevede  ødelæggelserne  i  det 
forjættede  land.  Han  bad  dem  om  at 
føre  børnene  frem  til  ham  og  lade 
dem  sidde  på  jorden  omkring  ham. 
Derefter  bad  Jesus  for  børnene  og 

Og  det  skete,  at  han 
underviste  og  betjente 
børnene,  som  tilhørte 
menneskeskaren  ...  og  de  talte 
store  og  forunderlige  ting  til 
deres  fædre,  ja,  større  end  han 
havde  åbenbaret  for  dem,« 


deres  forældre.  »Ingen  kan  fatte  den 
glæde,  som  fyldte  vor  sjæl«,  fortalte 
de,  da  de  havde  hørt  ham  bede  for 
dem(3Nephil7:17). 

Efter  denne  særlige  oplevelse 
»græd  han,  og  mængden  bar  vidnes- 
byrd derom,  og  han  tog  deres  små 
børn,  det  ene  efter  det  andet,  og  velsig- 
nede dem  og  bad  til  Faderen  for  dem« 
(3  Nephi  17:21;  fremhævelse  tilføjet). 
Vendingen  det  ene  efter  det  andet  findes 
også  i  3  Nephi  11,  da  Jesus  først  viste 
sig  for  folket:  »Og  mængden  trådte 
frem  og  stak  hænderne  i  hans  side  og 
følte  arrene  efter  naglerne  i  hans 
hænder  og  fødder;  og  dette  gjorde  de, 


den  ene  efter  den  anden,  indtil  de  alle 
var  gået  frem,  og  de  så  med  deres  egne 
øjne  og  følte  med  deres  egne  hænder, 
og  nu  vidste  de  med  sikkerhed  og  bar 
vidnesbyrd  derom,  at  det  var  ham,  om 
hvem  profeterne  havde  skrevet,  at 
han  skulle  komme«  (vers  15;  frem' 
hævelse  tilføjet).  Var  der  børn  blandt 
dem,  der  havde  denne  vidunderlige 
oplevelse?  Fik  børnene  to  muligheder 
for  at  røre  ved  Frelseren  og  blive  rørt 
af  ham? 

I  slutningen  af  3  Nephi  17  kan  vi 
læse,  at  der  var  2500  sjæle,  som 
omfattede  »mænd,  kvinder  og  børn« 
(vers  25).  Børnene  må  have  udgjort 

»...  små  børn  er  raske, 
thi  de  kan  ikke  begå  synd* 
«  De  er  »levendegjort  i 
Kristus«,  De  fødes  sunde, 
uskyldige  og  rene  og  »Adams 
[og  Evas]  forbandelse  er 

borttaget  fra  dem«. 

flere  hundrede  af  det  antal.  Hvor 
lang  tid  har  det  ikke  taget  for  Jesus  at 
tage  hvert  enkelt  af  børnene,  det  ene 
efter  det  andet,  og  personligt  velsignet 
det?  Flere  timer  måske?  Hvilket 
fantastisk  udtryk  for  hans  kærlighed 
og  interesse  for  små  børn. 

Senere  under  Frelserens  besøg  hos 
dette  folk  »underviste  og  betjente 
[han]  børnene,  som  tilhørte  menne- 
skeskaren ...  og  han  løste  deres  tunge, 
og  de  talte  store  og  forunderlige  ting 
til  deres  fædre  ...  ja,  selv  spædbørn 
åbnede  munden  og  udtalte  forunder- 
lige ting«  (3  Nephi  26:14,  16).  Denne 
begivenhed,  der  var  en  af  de  sidste 
under  hans  virke  blandt  Amerikas 
indbyggere,  bekræfter  vores  identitet 
som  Guds  åndelige  børn,  der  betyder, 
at  selv  meget  små  børn  kan  ledes  til  at 
sige  ting,  »der  beskæmmer  de  vise  og 
de  lærde«  (Alma  32:23). 

SMÅ  BØRN  OG  FRELSE 

Da  jeg  tjente  som  missionspræsi- 
dent,  traf  jeg  et  ægtepar,  der  var  knust 
over  deres  spæde  søns  død.  De  unge 
par  havde  talt  med  andre  trossamfund 
for  at  få  hjælp  og  svar,  men  deres  lære 
havde  ikke  givet  dem  nogen  trøst.  Og 
de  havde  ikke  rad  til  en  begravelse  i 
deres  egen  kirke,  derfor  hjalp  vi  dem 
med  begravelsen  af  deres  søn. 

Missionærerne  begyndte  at  under- 
vise dem,  og  i  forældrenes  ansigtsud- 
tryk kunne  de  se  den  forandring,  som 


fandt  sted  i  deres  hjerte. 
Guddommelige  lærdomme  fra 
Mormons  Bog  begyndte  at  bortjage 
den  sorg  og  tristhed,  som  de  havde 
oplevet  ved  deres  lille  søns  død. 

Abinadis  ord  trøstede  dem:  »Små 
børn  ejer  ...  det  evige  liv«  (Mosiah 
15:25).  De  erfarede,  at  evigt  liv  er 
det  liv,  som  Gud  lever,  at  leve  for 
evigt  som  familier  i  Guds  nærhed. 
Det  er  den  største  gave,  han  har 
givet  os  (se  L&P  14:7).  Desuden  fik 
de  at  vide,  at  små  børn  ikke  kan 
synde,  fordi  de  er  uskyldige  (se 
Mosiah  3:16,  21;  L&P  29:46-47)  og 
ikke  behøver  at  indgå  de  pagter  med 
Kristus,  som  deres  forældre  skal 
indgå  (se  Mosiah  6:2). 

Det  spædbarn,  som  ægteparret 
havde  mistet,  havde  løfte  om  evigt  liv. 
For  at  opnå  samme  form  for  liv,  som 
deres  barn  vil  få,  må  forældrene 
omvende  sig,  blive  som  deres  lille  barn 
og  indgå  pagter  med  Gud,  begyn- 
dende med  dåb  ved  nedsænkning  af 
en,  der  bærer  præstedømmet,  fulgt  af 
bekræftelse  som  medlemmer  af  Jesu 
Kristi  Kirke  af  Sidste  Dages  Hellige  og 
overdragelse  af  Helligånden. 

Et  af  de  spørgsmål,  som  parret  stil- 
lede missionærerne,  omhandlede  dåb 
af  deres  afdøde  barn.  Brevet  fra 
Mormon  til  hans  søn  Moroni 
omhandler  dette  emne  med  en  tyde- 
lighed, der  ikke  overgås  af  noget 
andet  skrift. 


Mormon  havde  erfaret,  at  der 
herskede  lærdomsmæssige  diskussi- 
oner om  barnedåb,  og  derfor 
skrev  han  til  Moroni  for  at  rette 
misforståelserne.  Mormon  adspurgte 
Herren,  der  ved  Helligåndens  kraft 
åbenbarede  for  ham,  at  »små  børn  er 
raske,  thi  de  kan  ikke  begå  synd« 
(Moroni  8:8).  De  er  »levendegjort«  i 
Kristus  (vers  12).  De  fødes  sunde, 
uskyldige  og  rene,  og  »Adams  [og 
Evas]  forbandelse  er  borttaget  fra 
dem«  ved  Jesu  Kristi  forsoning 
(Moroni  8:8). 

Mormon  sagde,  at  vi  skal 
forkynde  »omvendelse  og  dåb  for 
dem,  som  er  ansvarlige  og  kan  begå 
synd  ...  [men]  små  børn  behøver 
ingen  omvendelse,  ej  heller  dåb« 
(vers  10-11). 

Sandheden  om,  hvorfor  små  børn 
ikke  har  brug  for  dåb  er  vigtigt,  og 
det  er  sjældent,  at  man  finder  så 
skarp  en  irettesættelse: 

»...  det  er  højtidelig  gudsbespot- 
telse, dersom  I  døber  små  børn  ... 

...  den,  som  tror,  at  små  børn 
behøver  dåb,  er  i  bitterheds  galde  og 
i  syndens  bånd;  thi  han  har  hverken 
tro,  håb  eller  kærlighed;  og  derfor 
måtte  han  fare  ned  til  helvede, 
dersom  han  skulle  dø,  medens  han 
troede  således. 

...  det  er  en  skrækkelig  ugude- 
lighed at  fornægte  Guds  rene  barm- 
hjertighed mod  [små  børn]  ... 

Og  den,  som  siger,  at  små  børn 
behøver  dåb,  fornægter  Kristi  barm- 
hjertighed og  tilsidesætter  hans 
forsoning  ... 

Ve  sådanne,  thi  de  står  i  fare  for 
død,  helvede  og  evig  pine.  Jeg  taler 
frimodigt,  Gud  har  befalet  mig  det« 
(versene  9,  14,  19-21). 

Mormons  Bog  rummer  den  tyde- 
ligste  og  reneste  lære  om,  at  små 
børn  har  evigt  liv  ved  Jesus  Kristus, 
og  at  der  ikke  er  nogen  grund  til  at 
døbe  dem. 

FORÆLDRES  ROLLE  I  UNDERVIS- 
NINGEN AF  SMÅ  BØRN 

I  vore  dage,  hvor  familien  er 
under  konstant  angreb,  har  Det 
Førte  Præsidentskab  og  De  Tolv 
Apostles  Kvorum  udsendt 
»Familien:  En  proklamation  til 
verden«.  Et  af  dens  centrale  temaer 
er  børns  betydning.  Det  er  interes- 
sant at  bemærke,  at  der  kun  citeres 
ét  skriftsted  i  proklamationen: 
»Sønner  er  en  gave  fra  Herren«  (SI 
127:3).  I  samme  salme  findes  disse 
ord:  »Lykkelig  den  mand,  der  fylder 
sit  kogger  med  dem«  (vers  5).  Den 
dyrebare  gave  fra  Herren,  som  børn 
er,  skal  undervises  og  plejes. 

Lige  fra  Adam  og  Eva  har  det 
været  mønsteret,  at  forældre  skal 
undervise  deres  børn:  »Og  Adam  og 
Eva  velsignede  Guds  navn,  og  de 
kundgjorde  alt  for  deres  sønner  og 


døtre«  (Moses  5:12).  Herren  befa- 
lede Moses  at  »gentage  [Herrens 
ord]  for  dine  sønner  ...  både  når  du 
er  hjemme,  og  når  du  er  ude,  når  du 
går  i  seng,  og  når  du  står  op«  (5  Mos 
6:7).  Herren  var  utilfreds  med  Eli,  da 
han  havde  forsømt  at  undervise  og 
irettesætte  sine  sønner  (se  1  Sam 
3:13).  Forfatteren  til  Ordsprogenes 
Bog  skrev:  »Tilskynd  drengen  til  at 
følge  den  vej,  han  skal  gå,  selv  når 
han  bliver  gammel,  vil  han  ikke  vige 
fra  den«  (Ordsp  22:6). 

Apostlen  Paulus  belærte  fædre: 
»...  gør  ikke  jeres  børn  vrede,  men 
opdrag  dem  med  Herrens  tugt  og 
formaning«  (Ef  6:4).  Desuden  skal 
børn  adlyde  deres  »forældre  i  Herren; 
for  det  er  ret  og  rigtigt«  (Ef  6: 1) . 

Jeg  husker  med  glæde,  når  far  og 
mor  samlede  os,  deres  små  børn, 
omkring  sig  i  det  lille  hjem  i 
Mapleton  i  Utah  i  fyrrerne  og  halv- 
tredserne til  familieaften.  De  læste 
historier  for  os  fra  A  Voice  from  the 
Dust  [En  røst  fra  støvet] ,  som  var  en 
fortælling  om  Mormons  Bog.  Vi 
elskede  at  spille  spil,  lege  og  spise 
lækre  forfriskninger.  Disse  minder 
om  hjem  og  retskafne  forældre  har 
motiveret  min  kone  og  mig,  når  vi 
har  stået  over  for  problemer  i  opdra- 
gelsen af  vore  børn. 

Når  jeg  lyttede  til  min  far,  der  læste 
historier  fra  Mormons  Bog  for  os, 
udviklede    jeg    en    kærlighed    til 


store  profeter,  missionærer  og  Guds 
tjenere.  De  mænd  blev  mine  helte, 
og  som  dreng  ville  jeg  være  som  dem. 
De   var   »retskafne   forældre«    (se 

1  Nephi  1:1),  der  underviste  og 
velsignede  deres  børn.  Retskafne 
forældre  nøjes  ikke  med  at  under- 
vise, men  gør  meget,  meget  mere. 
Læg  mærke  til  den  ekstra  dimension, 
der  ligger  i  følgende  tekster: 

Lehi  »formanede  dem  da  med  en 
øm  faders  hele  kærlighed  ...  ja, 
således  prædikede  min  fader  for  dem. 
Og  efter  at  han  havde  prædiket  for 
dem  og  også  profeteret  for  dem  om 
mange  ting,  bad  ham  dem  om  at 
holde  Herrens  befalinger«  (1  Nephi 
8:37-38).  Retskafne  forældre  vejleder 
med  ømhed  og  fasthed. 

Inden  sin  død  samlede  Lehi  alle 
sine  efterkommere  og  bad  dem  om 
at  vågne  op  og  stå  op  og  iføre  sig 
»retfærdighedens     rustning«      (se 

2  Nephi  1:13-23).  Og  så  gav  han 
dem  sin  sidste  velsignelse  (se 
2  Nephi  4:2-12).  Retskafne  forældre 
velsigner  deres  børn. 

Jakobs  indflydelse  på  sønnen 
Enos  ses  af  denne  udtalelse:  »Se,  jeg, 
Enos,  ved,  at  min  far  var  en 
retfærdig  mand,  thi  han  underviste 
mig«  (Enos  1:1).  Disse  belæringer 
fik  Enos  til  at  bede  om  forsoningens 
velsignelser.  Retskafne  forældre 
underviser  deres  børn  om  forso- 
ningen og  syndernes  forladelse. 

Jakobs  indflydelse  på  sønnen 
Enos  ses  af  denne  udtalelse: 
»Se,  jeg,  Enos,  ved,  at  min  far 
var  en  retfærdig  mand,  thi  han 
underviste  mig«.  Disse 
belæringer  fik  Enos  til  at  bede 
om  og  søge  efter  forsoningens 
velsignelser. 


Kong  Benjamins  kærlighed  til 
sine  sønner  ses  blandt  andet  i,  at 
han  underviste  dem  i  sine  fædres 
sprog,  »for  at  de  derigennem  kunne 
blive  til  forstandige  mænd,  og  for  at 
de  kunne  få  kundskab  om  de 
profetier,  der  var  blevet  talt« 
(Mosiah  1:2).  Hvilken  tekst  under- 
viste han  dem  udfra?  Profeternes 
skrivelser  på  pladerne,  med  en 
bøn  om,  at  »ransage  dem  flittigt, 
så  at  I  kan  drage  nytte  deraf« 
(Mosiah  1:7).  Retskafne  forældre 
underviser  deres  børn  ud  fra  skrif' 
terne  og  opmuntrer  deres  børn  til  at 
ransage  dem. 


Alma,  Almas  søn,  »lod  sine 
sønner  samles,  for  at  han  kunne  give 
dem,  hver  især,  befaling«  (Alma 
35:16).  Han  talte  først  til  Helaman, 
så  til  Shiblon  og  til  sidst  til 
Corianton.  Han  belærte  Helaman 
om  at  »lære  visdom  i  din  ungdom,  ja, 
lær  i  din  ungdom  at  holde  Guds 
bud«  og  »se  frem  til  Gud  og  lev  og 
forkynd  ordet«  (Alma  37:35,  47). 
Alma  roste  Shiblon  for  hans  flid  og 
trofasthed  og  urokkelighed  (se  Alma 
38:2-3).  Han  rundede  af  med  at 
råde  ham  til  at  beherske  sine  liden- 
skaber og  sagde  så:  »Gå  nu,  min  søn, 
og  forkynd  ordet  for   dette   folk« 

(Alma  38:12,  15).  Retskafne  forældre 
erkender,  at  deres  børn  er  forskellige 
og  underviser  dem  derefter. 

Alma  irettesatte  sin  søn 
Corianton  og  belærte  ham  om 
vigtige  doktrinære  emner,  så  som 
omvendelse,  eksempel,  retfær- 
dighed, nåde,  genoprettelse  og  forso- 
ningen. Som  med  sine  to  andre 
sønner  sagde  han:  »Min  søn,  du  er 
kaldet  af  Gud  til  at  prædike  ordet  for 
dette  folk«  (Alma  42:31).  Retskafne 
forældre  irettesætter  deres  børn  og 
underviser  og  forbereder  dem  til  at 
forkynde  Guds  ord  for  andre. 

Da  de  to  tusinde  unge  krigere  var 
små,  sad  de  ved  deres  mødres  fødder 
og  blev  undervist  om,  at  »dersom  de 
ikke  tvivlede,  ville  Gud  udfri  dem« 
(Alma  56:47).  Desuden  udviklede 
disse  krigere  tro  på  Gud,  fordi  »de  er 
unge,  og  deres  sind  er  standhaftigt, 
og  de  sætter  bestandig  deres  lid  til 
Gud«  (Alma  57:27).  Retskafne 
forældre  lærer  deres  børn  at  sætte 
deres  lid  til  Gud. 

Helaman  belærte  sine  sønner, 
Nephi  og  Lehi,  om  at  huske  -  huske 
på  deres  navne,  huske  på  profeternes 
ord  om  forsoningen,  og  huske  på,  at 
de  skulle  bygge  på  Jesu  Kristi  klippe, 
han,  som  er  verdens  forløser.  »Og  de 
erindrede  hans  ord«  (Helaman 
5:6-14).  Retskafne  forældre  belærer 
deres  børn  om,  at  de  skal  bygge  deres 
liv  på  deres  Forløsers  klippe. 


Mormons  Bog  slutter  med  det 
dejlige  fader- søn-forhold  mellem 
Mormon  og  Moroni.  »Min  elskede 
søn,  Moroni!  Jeg  glæder  mig  inder- 
ligt over,  at  din  Herre  Jesus  Kristus 
har  ihukommet  dig  ...  Jeg  erindrer 
dig  altid  i  mine  bønner  og  beder 
bestandig  til  Gud  Faderen  i  Jesu, 
hans  hellige  barns  navn,  at  han  i  sin 
uendelig  godhed  og  nåde  vil  bevare 
dig  i  troen  på  hans  navn  indtil 
enden«  (Moroni  8:2-3).  Retskafne 
forældre  beder  for  deres  børn. 

Mormons  sidste  nedskrevne  ord 
til  Moroni  afspejler  alle  retskafne 
forældres  ønske  for  deres  børn:  »Min 
søn,  vær  trofast  i  Kristus  ...  må 
Kristus  trøste  dig  ...  Og  må  Gud 
Faderens  nåde  ...  forblive  hos  dig 
til  evig  tid«  (Moroni  9:25-26). 
Retskafne  forældre  underviser  deres 
børn  om  håbet  om  evigt  liv,  som 
opnås  gennem  Jesu  Kristi  forsoning. 

Hvordan  udretter  vi  bedst  alt  det, 
som  vi  skal  med  hensyn  til  vores 
børn?  Frelseren  rådede  os:  »Bed  altid 
til  Faderen  i  mit  navn  i  jeres  familie, 
så  jeres  hustruer  og  børn  må  blive 
velsignet«  (3  Nephi  18:21). 

Når  vi  læser  og  studerer  skrifterne 
med  vores  børn,  viser  vi  dem, 
hvordan  vi  lærer  at  finde  Herrens 
vej.  Ved  at  læse  Mosiah  4:11-16  kan 
vi  for  eksempel  lære  nogle  af  de 
vigtige  sandheder,  som  kong 
Benjamin  belærte   angående,   hvad 


forældre  kan  gøre  for  at  opdrage 
deres  børn  ordentligt.  Disse  sand- 
heder udlægges  ofte  som  befalinger, 
men  når  de  ses  i  deres  sammenhæng, 
står  det  klart  at  disse  sandheder  er 
naturlige  fordele,  normale  følger  eller 
konsekvenser,  der  følger  retskafne 
handlinger.  For  det  første  sagde  kong 
Benjamin,  at  vi  altid  skal  »bevare  i 
erindringen  Guds  storhed  og  jeres 
egen  intethed  samt  hans  godhed  og 
langmodighed  imod  jer,  uværdige 
skabninger,  og  ydmyge  jer  i  største 
ydmyghed,  daglig  påkalde  Herrens 
navn  og  være  bestandige  i  troen  på 
det,  der  skal  komme«  (vers  11). 

De  næste  fire  vers  omhandler 
følgerne  eller  fordelene  ved  at  følge 
det  råd,  der  blev  givet  i  vers  1 1.  Læg 
nøje  mærke  til  antallet  af  »I  skal«  og 
»I  vil«-henvisninger,  såvel  som 
antallet  af  »I  vil  ikke«-henvisninger  i 
versene  12  til  16. 

Når  vi  overvejer  disse  ord,  vil  vi 
snart  opdage,  at  disse  instrukser 
bliver  en  liste  over  nogle  af  de  herlige 
følger  af  vores  retskafne  virke  blandt 
vores  børn.  Vi  vil  få  en  større  for- 
ståelse af  børns  værdi,  deres 
guddommelige  egenskaber  og  kvali- 
teter, og  vores  himmelske  Faders  syn 
på  dem.  Og  så  stræber  vi  efter  opfyl- 
delsen af  disse  ord:  »Alle  dine  sønner 
skal  være  oplært  af  Herren,  dine 
sønner  får  stor  lykke«  (Es  54:13;  se 
også  3  Nephi  22:13).  □ 

FRA  VEN  TIL  VEN 


Præsident  James  E.  Faust 


Andenrådgiver  i  Det  Første  Præsidentskab 


Efter  et  interview  med  Rebecca  M.  Taylor 

ILLUSTRERET  AF  TADD  R.  PETERSON 

Mine  bedsteforældre  havde  en  gård  i  den  lille  lege  med  mine  fætre  og  kusiner.  Men  takket  være  min 
by  Oak  City  i  Utah.  Mens  jeg  voksede  op,  interesse  for  læsning,  lærte  jeg  i  en  ung  alder  meget  af 
tilbragte  jeg  mine  somre  og  andre        ^^mm^^^^     den  store  litteratur  at  kende,  og  det  er  jeg 
ferier  der.  Vi  var  i  familie  med  de  fleste             ^M  ^      taknemlig  for  i  dag. 
andre  i  byen,  og  det  var  herligt  at  være     ^  ^           En  dag,  mens  jeg  var  dreng,  fandt 
sammen  med  kærlige  tanter,  onkler,         A  k      min  far  et  lille  vildfarent  lam  ude  i 
fætre  og  kusiner.                                       M  B      ørkenen.  Lammets  hjord  var  draget 
Ofte  dyrkede  jeg  sport  sammen       å  I     videre,  og  hvis  vi  ikke  havde  taget 
med  mine  fætre.  Jeg  holdt  også  af  I     det  med,  ville  prærieulvene  nok 
at  læse  bøger.  Nogle  gange                J^^^^H  ■       have  ædt  det.  Og  hvis  prærie- 
skældte  mine  tanter  mig  ud,           jV  ^P^               1^    ulvene  ikke  åd  det,  så  ville  det 

når  jeg  sad  og  læste,  og  så  IX  <^^  "^^^^A^F      Sulte  ih,e1'  Så  min  far  t0g  det  med 

sagde  de,  at  jeg  skulle  gå  ud  og        \^  ^^  J        ^^/  hjem  og  lod  mig  passe  det. 


Jeg  fodrede  mit  lam  med  en  flaske,  og  snart  blev  det 
stærkt  og  sundt.  Lammet  og  jeg  blev  gode  venner.  Hvis 
jeg  kaldte  på  det,  kom  det  straks  løbende.  Vi  holdt  af  at 
lege  sammen  ude  på  græsset.  Ofte  lå  jeg  med  hovedet 
på  dens  pels  og  stirrede  op  på  skyerne,  der  drev  forbi  på 
den  blå  himmel. 

En  nat  kom  der  et  frygteligt  uvejr.  Normalt  låste  jeg 
mit  lam  inde  i  laden  hver  aften,  men  den  aften  kom  jeg 
først  i  tanker  om  det,  da  jeg  var  kommet  i  seng.  Mens 
jeg  lå  der,  kunne  jeg  høre  vinden  hyle,  og  jeg  kunne 
høre  mit  lille  lams  skræmte  brægen.  Men  jeg  havde 
ikke  lyst  til  at  forlade  den  rare,  varme  seng  for  at  tage 
mig  af  det. 

Da  jeg  vågnede  den  næste  morgen,  opdagede  jeg,  at 
jeg  ikke  var  den  eneste,  der  havde  hørt  mit  lams  brægen. 
Nogle  hunde  havde  hørt  det  og  dræbt  det.  Jeg  var 
sønderknust.  Min  far  så  på  mig  med  et  skuffet  udtryk  i 
ansigtet.  »Min  dreng,«  sagde  han,  »kunne  jeg  ikke  engang 

betro  dig  et  lille  lam?« 

Jeg  har  aldrig  glemt 
den  lektie,  som  jeg  lærte 


1 .  Som  treårig  (yderst  til 
højre)  sammen  med  sin 
storebror  Gus  (yderst  til 
venstre)  og  lillebror  Rex. 

2.  Som  missionær  i 
Brasilien  i  1940. 

3.  Præsident  Faust  og  hans 
hustru  Ruth  Wright  Faust. 


den  dag.  Jeg  besluttede,  at  når  et  lam  havde  brug  for 
omsorg,  eller  når  nogen  havde  brug  for  min  hjælp,  så 
ville  jeg  straks  tage  mig  af  det,  og  ikke  vente  til  et 
mere  »belejligt«  tidspunkt. 

Min  mor,  Amy  Finlinson  Faust,  lærte  mig  meget 
om  tro  og  vidnesbyrd.  Hun  var  en  kvinde  med  en 
enkel,  men  dyb  tro,  og  hun  studerede  ofte  Mormons 
Bog.  Hun  underviste  altid  mig  og  mine  brødre  i  evan- 
geliet ved  at  citere,  hvad  Herren  havde  sagt  i  skrif- 
terne. Hun  havde  en  forbløffende  forståelse  af 
Mormons  Bog. 

Jeg  har  altid  haft  et  vidnesbyrd  om  evangeliet.  Jeg 
har  ikke  altid  forstået  det  hele,  men  i  min  barndom 
blev  mit  vidnesbyrd  styrket,  når  jeg  bad,  og  mine 
bønner  så  blev  besvaret.  På  den  måde  lærte  jeg  betyd- 
ningen af  at  bede  og  lytte  til  Ånden. 

Jeg  lærte  også  skrifternes  betydning  at  kende.  Når  vi 
læser  i  skrifterne,  føler  vi  næsten,  at  vi  kender  de  store 
personer  som  David,  der  slog  Goliat  ihjel,  Shadrak, 
Meshak  og  Abed-Nego,  der  blev  kastet  i  en  brændende 
ovn,  men  slap  uskadte  fra  det,  og  Daniel,  der  blev  kastet 
i  løvekulen,  men  blev  beskyttet  af  Guds  engel.  Vi 
har  hver  især  vores  måde  at  forholde  os  til  disse 
mennesker  på.  For  eksempel  kan  vi  styrke  vores 
tro  og  vores  selvværd,  når  vi  læser  om  David  og 
Goliat.  David  var  en  lille  vogterdreng,  den  yngste  i 
sin  fars  familie,  da  han  besejrede  Goliat.  Af  hans 
historie  kan  vi  lære,  at  uanset  hvem  vi  er,  kan  vi 
udrette  gode  ting  med  Herrens  hjælp. 

Et  skriftsted,  der  giver  mig  stor  trøst  er  SI 
46:11:  »Stands,  og  forstå,  at  jeg  er  Gud.«  Det  er 
vigtigt  for  os  alle  sammen  at  indse,  at  vi  er  Guds 
sønner  og  døtre,  og  at  han  tager  sig  af  os.  Han 
elsker  os,  våger  over  os  og  vil  hjælpe  os,  hvis  vi 
bare  vil  give  ham  lov.  □ 

FÆLLESTID 


TÆL  DINE  VELSIGNELSER 


Sydney  S.  Reynolds 


»Men  hvis  nogen  af  jer  står  tilbage  i  visdom,  skal 

om  at  få  den  af  Gud,  som  giver  alle  rund- 
uden  bebrejdelser,  og  så  vil  han  få  den« 

En  af  de  største  velsignelser,  som  vi  modtager 
på  grund  af  vores  tro  på  Jesus  Kristus,  er  svar 
på  vores  bønner.  Da  Jim  var  lille,  havde  han 
et  par  sporer.  En  dag,  da  han  kom  ind  efter  at  have  redet 
på  sin  hest,  var  han  ulydig,  og  hans  mor  sendte  ham  op 
på  hans  værelse.  Han  var  så  vred,  at  han  kylede  sin 
sporer  ned  ad  trappen.  Senere  sagde  han  undskyld  til  sin 
mor.  Men  næste  gang  han  ville  ude  at  ride  på  sin  hest, 
kunne  han  ikke  finde  sine  sporer.  Han  ledte  overalt.  Til 
sidst  knælede  han  og  bad  til  sin  himmelske  Fader.  Da 
han  havde  bedt,  ledte  han  igen  -  og  fandt  dem.  Denne 
oplevelse  blev  begyndelsen  til  Jims  vidnesbyrd  om,  at  vor 
himmelske  Fader  hører  og  besvarer  bønner. 

Når  vi  beder  oprigtigt  til  vor  himmelske  Fader,  har  vi 
lettere  ved  at  lytte  til  Helligåndens  stille,  sagte  røst. 
Helligånden  kan  belære  os,  vejlede  os  og  give  os  fred  i 
hjertet.  Det  er  nogle  af  de  velsignelser,  som  vi  kan  få, 
når  vi  har  tro  på  Jesus  Kristus. 

Nogle  gange  har  vi  brug  for  styrke,  fordi  livet  er 
hårdt  for  os.  Christy  ville  gerne  lære  Trosartiklerne 
udenad  og  få  sin  Evangeliet  i  funktion-belønning.  Det 
var  meget  svært  for  hende,  fordi  hun  led  af  en  sygdom, 
der  hedder  spastisk  lammelse.  Men  Christy  troede  på,  at 
vor  himmelske  Fader  ville  hjælpe  hende.  Hun  lyttede  til 
bånd  med  sange  om  Trosartiklerne  igen  og  igen.  Hun 
øvede  sig  flittigt,  lærte  at  synge  alle  sangene  og  fik  sin 
belønning.  Hendes  familie  og  venner  blev  velsignet  af 
hendes  gode  eksempel. 

Når  vi  tæller  vores  velsignelser,  kan  vi  sige:  »Mine 
bønner  bliver  besvaret,  jeg  modtager  vejledning  og 
trøst,  og  jeg  kan  modtage  styrke  til  at  overvinde 

LILLE      L 


prøvelser.«  Tro  på  Jesus  Kristus  kan  virkelig  velsigne 
vores  liv. 

Instruktioner 

Brug  side  5  til  at  lave  en  liste  over  nogle  af  de  velsig- 
nelser, som  du  er  taknemlig  for.  På  de  andre  tre  sider  i 
hæftet  kan  du  nedskrive  oplevelser,  hvor  du  eller  nogen 
fra  din  familie  fik  svar  på  en  bøn,  vejledning  fra 
Helligånden  eller  styrke  og  trøst.  Du  laver  takkebogen 
ved  at  klippe  langs  den  stiplede  linje  og  hæfte  siderne 
sammen.  Læg  hæftet  i  din  dagbog,  så  du  husker  at  tælle 
dine  velsignelser. 

Forslag  til  fællestid 

1 .  Lav  store,  enkle  puslespil  i  hver  sin  farve  med  enkle  tegninger 
af  et  hjem,  en  familie,  jorden  og  en  kirkebygning.  Del  brikkerne  ud  til 
børnene.  Tal  om  nogle  af  de  ting,  som  vi  kan  være  taknemlige  for. 
Fremstil  farvede  kort  i  samme  farver  som  puslespillene.  Mens  l  synger 
sange  om  taknemlighed,  hjem,  familie,  kirke  og  den  smukke  jord, 
blander  du  kortene.  Når  musikken  stopper,  viser  du  det  kort,  der 
ligger  øverst.  Bed  et  barn,  der  har  en  brik  i  samme  farve  som  kortet, 
om  at  nævne  noget,  som  han  eller  hun  er  taknemlig  for.  Derefter 
lægger  de  brikken  til  puslespillet.  Fortsæt  indtil  alle  brikkerne  er 
samlet.  Bed  et  barn  om  at  læse  L&P  59:7.  Spørg,  hvordan  vi  kan 
vise  vores  taknemlighed.  Lad  børnene  tegne  tegninger  af  noget,  de  er 
taknemlige  for.  Forslå  dem  at  bruge  tegningerne  som  puslespil  og 
gennemføre  denne  aktivitet  til  deres  familieaften  derhjemme. 

2.  Bed  børnene  om  at  nævne  nogle  mennesker  fra  skriften  og 
Kirkens  historie,  som  fik  styrke  til  at  overvinde  prøvelser  på  grund  af 
deres  tro  på  Herren.  Lad  hver  klasse  vælge  en  historie  og  kort 
dramatisere  den.  Mulige  historier:  Almas  folk  -  Mosiah  24:8-22, 
Helamans  sønner  -  Alma  57: 1 9-27,  Ruth  og  No'omi  -  Ruth 
1:1-17,  22;  2:1-2,  7-12,  Daniel  og  hans  venner  -  Dan  1:3-17, 
Shadrak,  Meshak  og  Abed-Nego  -  Dan  3,  David  og  Goliat  - 

1  Sam  17:39-51.  Læs  Alma  36:3  sammen.  Bær  dit  vidnesbyrd  om, 
at  Herren  vil  hjælpe  dem,  der  stoler  på  ham.  □ 

JEG  TÆLLER  MINE 
VELSIGNELSER 


Jeg  hedder 
Jeg  er 


år  gammel. 


I  dag  er 


Her  er  nogle  af  de  velsignelser, 
som  jeg  er  taknemlig  for: 


Min  himmelske  Fader  hører  og 
besvarer  mine  bønner 
(se  Mormon  9:21). 


+  - 

Helligånden  vejleder  mig  og 
hjælper  mig  med  at  vælge  det 
rette  (se  Joh  14:16,  26). 


Jeg  modtager  styrke  og  trøst, 
når  jeg  har  prøvelser 
(se  Alma  36:3). 

Hvem  har  brug  for 
mine  bønner? 

Janene  Dykstra 

ILLUSTRERET  AF  JULIE  F.  YOUNG 

vad  fortæller  de  skriftsteder  os,«  spurgte  far, 
mens  han  lukkede  sit  eksemplar  af  Mormons 
Bog. 
Fireårige  Tim  svarede  hurtigt:  »Jesus  sagde,  at  vi 
altid  skulle  bede.« 

»Det  er  rigtigt,  Tim,«  sagde  far.  »Tror  du,  at  du 
kan  have  en  bøn  i  hjertet  hele  dagen  i  dag? 
Du  skal  ikke  kun  bede  om  noget  til  dig  selv. 
Se  efter  andre,  der  har  brug  for  velsignelser, 
og  bed  for  dem.  Vi  beder  for  dem  igen,  når 
vi  holder  familiebøn  i  aften.« 

Mor  rejste  sig:  »Nu  skal  vi  vaske 
op  efter  morgenmaden,  og  far  skal 
ind  på  kontoret.« 

Da  far  gik  ud  mod  hoved- 
døren, fulgte  Tim  efter  og  tog 
ham  i  hånden:  »Far,  jeg  skal  nok 
prøve  at  finde  nogen,  som  har 
brug  for  mine  bønner  i  dag.« 
Far  gav  Tim  et  kram.  »Godt. 
Jeg  er  sikker  på,  at  det  vil  glæde 
vor  himmelske  Fader.« 
Senere  den  morgen  gik  Tim  med 
sin  mor  hen  på  biblioteket  for  at  afle- 
vere bøger.  Han  så  en  dame,  der  stod 
med  et  lille  barn.  Det  lille  barn  blev 

ved  med  at  græde,  selv  om  moderen  trøstede  det.  Den 
lille  så  ud,  som  om  hun  havde  brug  for  Tims  bøn.  Tim 
bad  i  sit  hjerte:  »Kære  himmelske  Fader,  velsign  den 
lille,  så  hun  bliver  glad  og  tier  stille.« 

Efter  frokost  gik  Tim  ud  for  at  køre  på  sin  trehjulede 
cykel.  Naboerne  vinkede  til  ham.  Tim  så  hr.  Rasmussen 
hjælpe  sin  kone  op  af  kørestolen  og  over  i  bilen.  »Kære 
himmelske  Fader,«  bad  Tim.  »Jeg  kan  godt  li'  familien 
Rasmussen.  Vil  du  ikke  nok  gøre  fru  Rasmussen  rask.« 

Om  eftermiddagen  ringede  det  på  døren.  Det  var 
klaverstemmeren.  Tim  kunne  godt  lide  at  se  ham 
stemme  klaveret  ved  hjælp  af  sine  redskaber.  Tim  bad 
vor  himmelske  Fader  om  at  hjælpe  klavermanden  til  at 
gøre  sit  arbejde  godt. 

Inden  Tim  skulle  i  seng,  samledes  familien  til  fami- 
liebøn. »Fandt  du  nogen  at  bede  for  i  dag?«  spurgte  far. 

»Jeg  fandt  tre  mennesker,  som  havde  brug  for  mine 
bønner.  En  lille  baby,  fru  Rasmussen  og  klaverstem- 
meren,« svarede  Tim. 

»Det  var  godt,  Tim,«  sagde  mor.  »Jeg  er  sikker  på,  at 
vor  himmelske  Fader  hørte  dine  bønner,  og  han  vil 
besvare  dem.« 

»Vil  du  bede  for  os  i 
aften,  Tim,«  spurgte  far. 


Da  Tim  bad,  huskede  han  igen  at  bede  for  de 
mennesker,  som  havde  haft  brug  for  hans  bønner  i  løbet 
af  dagen.  □ 

Jeanne  Ellerbeck 

ILLUSTRERET  AF  JULIE  F.  YOUNG;  FOTO:  TAMRA  HAMBLIN 


or  himmelske  Fader  har  altid  tid  til  at  høre  på 
os.  Vi  taler  med  ham  ved  at  bede.  Vi  kan  bede 
til  ham  når  som  helst,  men  der  er  bestemte 
tidspunkter,  hvor  vi  især  beder.  Nogle  af  disse  tids- 
punkter er  vist  her.  Følg  vejledningen  og  byg 
huset  (se  fotografiet  til  højre) .  Anbring  så  de 
to  figurer  på  deres  pladser  i  de  to  værelser 
for  at  vise,  hvornår  de  beder.  □ 

Instruktioner 

1.  Tag  forsigtigt  disse  to  sider  ud  afbladet  og  lim 
dem  på  et  stykke  karton. 

2.  Klip  huset  og  de  to  figurer  ud.  Klip  sprækker 
langs  de  stiplede  linjer  i  hvert  værelse. 

3.  Fold  husdelene  langs  de  prikkede  linjer  og  sæt 
dem  sammen  med  tape.  (Se  billedet). 

Jeg  hev  den  midterste  skuffe  ud  af  kommoden  og 
pløjede  mig  igennem  den,  så  det  tøj,  jeg  ikke 
skulle  bruge,  faldt  på  gulvet.  Vi  skulle  være  klædt 
i  tøj,  der  havde  skolens  farver,  i  dag,  og  jeg  kunne  ikke 
finde  min  blå  trøje.  Endelig  fik  jeg  øje  på  et  blåt  ærme, 
som  stak  op  af  den  nederste  skuffe,  og  jeg  greb  den 
krøllede  trøje.  Jeg  prøvede  at  glatte  den  ud,  inden  jeg 
hurtigt  trak  den  over  hovedet  og  styrtede  ud  af  døren. 
»Farvel,  mor,«  sagde  jeg  og  kyssede  hende  på  kinden, 
inden  jeg  drønede  ned  af  indkørslen  mod  busstop- 
pestedet. Fra  fortovet  kunne  jeg  se,  at  den  sidste  elev 
var  ved  at  stå  på  bussen. 

En  eller  anden  må  have  fortalt  buschaufføren 
og  alle  andre,  at  jeg  kom,  for  de  vendte  sig  alle 


sammen  og  så  mig  spæne  hen  mod  bussen.  Uden  at 
se  op  fandt  jeg  mig  et  tomt  sæde,  hvor  jeg  slukøret 
satte  mig. 

Da  vi  nåede  hen  til  skolen,  opdagede  jeg  hurtigt,  at 
jeg  havde  glemt  mit  kladdehæfte.  Aftenen  før  havde  jeg 
måttet  regne  et  stykke  om  fire  gange,  før  jeg  fik  det 
rigtigt,  og  nu  havde  jeg  glemt  det  derhjemme,  hvor  jeg 
ikke  havde  nogen  gavn  af  det. 

Da  skolen  var  forbi,  følte  jeg  mig  helt  nedtrykt.  Jeg 
traskede  hjem  fra  busstoppestedet,  mens  jeg  gennemgik 
dagens  fortrædeligheder  i  tankerne.  Men  så  dukkede  en 
rarere  tanke  op:  Måske  har  mor  bagt  nogle  af  sine  lækre 
kager.  De  lækre  kager  med  mønster  på.  Friskbagte  og  med 
mælk  til.  Jeg  glædede  mig  allerede. 


ALDRIG 


Ann  Michelle  Nielsen 

(BYGGET  OVER  EN  VIRKELIG  BEGIVENHED) 

Men  mit  gode  humør  blev  hurtigt  ødelagt,  da  jeg 
trådte  ind  i  køkkenet.  Det  var  min  lillebror,  og  ikke  min 
mor,  der  havde  haft  travlt  i  køkkenet!  Der  gik  et  hvidt 
spor  fra  meldåsen  og  ud  til  midten  af  gulvet,  hvor  han 
sad  og  rodede  med  en  skål  »dej«.  »Hvad  laver  du?« 
spurgte  jeg. 

»Jeg  bager  brød.  Ligesom  mor,«  svarede  han,  mens 

han  kastede  en  klump  ud  på 

gulvet  og  »æltede«  den. 

Enhver  anden  dag  ville  jeg  måske  have  moret  mig 
over  min  lillebrors  »madlavning«,  men  ikke  i  dag.  Jeg 
var  rasende.  Jeg  ville  mødes  med  varme  kager,  ikke  en 
lillebror,  der  havde  svinet  alt  til. 

I  samme  øjeblik  kom  mor  ud  i  køkkenet  og  opdagede 
katastrofen.  »Hvad  i  alverden  sker  der?«  spurgte  hun. 
»Michelle,  hvorfor  lader  du  ham  bare  svine  sådan?«  Hun 
hævede  stemmen.  »Og  dit  værelse  ligner  en  svinesti.  Gå 
ind  på  dit  værelse  og  bliv  der,  indtil  du  har  ryddet  op!« 
Jeg  smækkede  døren  til  mit  værelse  og  kastede  mig 
på  sengen.  Det  var  uretfærdigt!  Det  var  ikke  mig,  der 
havde  svinet  i  køkkenet.  Hvorfor  får  jeg  ballade?  Det  er 
mig,  der  har  haft  en  dårlig  dag.  Men  ingen  tænker  på  mig. 
Jeg  tørrede  vredestårerne  væk  fra  mine  øjne.  Jeg  kunne 
høre  tvillingerne  græde.  De  måtte  være  vågnet  fra  deres 
middagslur,  da  jeg  smækkede  med  døren. 

Jeg  kiggede  mig  omkring  i  værelset.  Mor  havde  ret. 
Det  lignede  en  svinesti!  Der  lå  en  skuffe  på  gulvet,  og 
jeg  havde  spredt  tøj  over  det  hele,  mens  jeg  kiggede  efter 
min  blå  trøje  samme  morgen.  Og  min  lillebror  måtte 
have  leget  med  mit  legetøj,  for  det  var  også  spredt  over 
det  hele.  Sikke  et  rod.  Og  det  var  uretfærdigt.  Min 
lillebror  er  kun  til  besvær,  tænkte  jeg.  Hvorfor  kan  han 
ikke  holde  sig  fra  mine  ting?  Jeg  besluttede  at  flytte 
rundt  på  tingene  i  mit  værelse,  så  han  ikke  mere 
ville  kunne  nå  mit  legetøj. 

Jeg  hev  alt  op  af  skuffer  og  ned  fra  hylder  - 
legetøj,  papir,  farver,  det  hele!  Alt  det,  som 
min  lillebror  kunne  lide  at  lege  med,  skulle 
holdes  langt  væk  fra  ham.  Mens  jeg 
rodede  skabet  igennem  i  min  jagt  på  ting, 
der  skulle  bringes  i  sikkerhed,  fandt  jeg 
mit  dinosaurtegnesæt. 


Imens  havde  mor  været  inde  på  tvillingernes  værelse 
for  at  få  dem  til  at  falde  til  ro.  Da  hun  vendte  tilbage  til 
køkkenet,  opdagede  hun,  at  min  lillebror  var  ved  at 
rydde  op  efter  sig.  Han  havde  trukket  et  vådt  viske- 
stykke gennem  dejen  og  smurt  en  klistret  masse  ud  over 
gulvet  helt  hen  til  vasken. 

Da  mor  endelig  havde  fået  skik  på  køkkenet,  kiggede 
hun  ind  på  mit  værelse,  hvor  hun  så  mig  sidde  oven  på 
en  endnu  større  dynge  rod  og  lege  med  mit  dinosaurteg- 
nesæt.  Jeg  vidste  med  det  samme,  at  jeg  var  i  knibe. 
Hendes  øjne  blev  store,  og  hun  åbnede  munden  for  at 
sige  noget.  Men  i  stedet  begyndte  hun  bare  at  græde  og 
gik  sin  vej  med  et  nedslået  udtryk  i  ansigtet. 

Jeg  havde  det  forfærdeligt.  Alt  var  bare  gået  galt  - 
min  trøje,  bussen,  lektierne,  min  lillebror  -  og  nu  var 
mor  vred  på  mig.  Jeg  følte  mig  helt  alene.  Da  jeg  ikke 

anede,  hvad  jeg  ellers 
skulle  gøre,  knælede 
jeg  ved  min  seng  og 


bad.  »Kære  himmelske  Fader,  vil  du  ikke  nok  hjælpe 
mig.  Hjælp  mig  at  gøre  det  hele  godt  igen.  Gør  min  mor 
glad  igen.  Hjælp  hende  til  at  elske  mig,  selv  om  jeg  har 
rodet  på  mit  værelse.  Vil  du  ikke  nok  hjælpe  mig,  kære 
himmelske  Fader?«  Mens  jeg  stadig  lå  på  knæ,  begra- 
vede jeg  ansigtet  i  puden  og  hulkede. 

Kort  efter  hørte  jeg  mor  ude  på  gangen.  Jeg  satte  mig 
op,  greb  en  trøje  og  lod,  som  om  jeg  var  ved  at  lægge 
den  på  plads.  Jeg  ville  ikke  skældes  ud  igen  for  ikke  at 
lave  noget. 

Da  mor  kom  ind  på  mit  værelse,  havde  hun  røde, 
ophovnede  øjne,  der  så  værre  ud  end  mine.  Hun  spurgte 
stille,  om  jeg  havde  bedt.  Jeg  tøvede  lidt,  fordi  jeg  vidste, 
at  jeg  skulle  have  ryddet  op,  men  så  nikkede  jeg. 

Mor  ryddede  en  plads  ved  siden  af  mig  og  satte  sig,  så 
lagde  hun  armene  om  mig.  »Jeg  elsker  dig,«  sagde  hun. 
»Jeg  er  ked  af,  at  jeg  blev  vred  på  dig.  Jeg  er  ked  af,  at 
du  har  haft  en  dårlig  dag.  Jeg  har  selv  haft  en  dårlig  dag, 
og  jeg  var  ved  at  bede  om  hjælp,  da  Ånden  hviskede  til 
mig,  at  du  også  bad  for  mig.« 

»Er  det  rigtigt?«  spurgte  jeg.  »Vor  himmelske  Fader 
hørte  min  bøn,  og  Helligånden  fortalte  dig  det?« 

»Ja,«  svarede  mor  og  smilede. 

Jeg  begyndte  at  græde  igen,  men  denne  gang  græd  jeg, 
fordi  jeg  vidste,  at  der  var  én,  som  holdt  af  mig.  Min 
himmelske  Fader  havde  set  min  skrækkelige  dag,  og  han 
vidste,  at  jeg  havde  mere  brug  for  kærlighed  end  for  et 
rent  værelse.  Og  selv  om  jeg  ikke  fik  varme  kager,  følte  jeg 
mig  varm  inden  i,  fordi  jeg  vidste,  at  jeg  aldrig  er  alene.  □ 


SIG  TAK 


Ældste  Hugh  W.  Pinnock  fra  De  Halvfjerds 

En  køn,  ung  kvinde  fortalte  denne 
historie  ved  en  stavskonference.  Hun 
sagde:  »Jeg  er  omvendt  til  Kirken  og 
kommer  fra  den  nordlige  del  af  staten  New 
York.  Mine  forældre  ville  gerne  have,  at  deres 
børn  skulle  have  evige  familier. 

Vores  familie  flyttede  til  Utah,  og  med  tiden  fandt  jeg 
mig  en  mand.  Han  var  præsident  for  den  lokale  motor- 
cykelklub og  gik  med  sort  læderjakke  og  motorcykel- 
støvler. Vi  kørte  på  motorcykel  sammen  -  det  var  nok 
ikke  lige  det,  min  mor  havde  håbet  på  -  men  på  det 
tidspunkt,  havde  jeg  forladt  Kirken. 

Vi  flyttede  ind  i  et  hus.  Ofte  samledes  alle  vores 
venner  der.  Jeg  er  bange  for,  at  naboerne  ikke  var  rigtig 
trygge  ved  os.  Mindst  en  af  naboerne  kaldte  sine  børn 
ind,  når  vi  var  i  nærheden. 

Men  ved  I,  hvad  vores  naboer  gjorde?  De  slog  vores 
græsplæne,  fordi  vi  ikke  havde  nogen  græsslåmaskine. 
De  kom  med  blomster,  når  en  af  os  var  syg,  og  tit  kom 
de  med  mad  eller  hjalp  med  at  ordne  småting  i  huset. 
Naboernes  børn  legede  med  vores  lille  datter,  og  de 
holdt  endda  en  fødselsdagsfest  for  hende.  Da  vi  ville 
takke  vores  naboer,  sagde  de  bare: 


»Vi  kan  vel  alle  lide  at  hjælpe  hinanden.«  De 

fik  os  til  at  føle  os  velkomne. 

Omkring  ti  måneder  senere  udskiftede  vi 

vores  sorte  læderjakker  og  motorcykelstøvler 

med  templets  hvide  tøj.  Da  vi  knælede  over  for 
hinanden  ved  alteret  i  templet  og  så  os  omkring  i 
lokalet,  var  alle  vores  naboer  der.  Alle  dem,  der  havde 
slået  vores  græs  og  hjulpet  os.« 

En  kendt  forretningsmand  og  kristen  prædikant  fra 
New  York  har  sagt  meget  godt  om  vores  medlemmer. 
Han  bemærkede:  »Et  af  de  mest  bemærkelsesværdige 
træk  ved  Jesu  Kristi  Kirke  af  Sidste  Dages  Hellige  er,  at 
I  ...  koncentrerer  jer  om  at  gøre  det,  som  I  mener,  at 
Jesus  ønsker,  at  I  skal  gøre.« 

Hvordan  gør  vi  det,  som  Jesus  ønsker,  at  vi  skal  gøre? 
Hvordan  takker  vi  for  forsoningen?  Hvordan  viser  vi 
taknemlighed  for  hans  lærdomme  og  templets  ordi- 
nancer  og  pagter?  Det  gør  vi  ved  at  elske  Gud,  ved  at 
elske  vores  næste  og  ved  at  holde  budene.  □ 


Tilpasset  fra  en  tale  ved  aprilkonferencen  1987. 


SMTTE 


Vivian  Paulsen 

ILLUSTRERET  AF  DICK  BROWN 


Hver  eneste  dag  modtager  du  velsignelser  fra  din 
himmelske  Fader.  Selv  på  dage,  hvor  du  ikke 
føler  dig  godt  tilpas  eller  glad,  modtager  du 
stadig  mange  velsignelser  fra  ham.  Måske  skinner  solen, 
eller  måske  fik  du  en  god  karakter  ved  en  prøve,  eller 
måske  har  din  mor  lavet  et  glas  kold  saft  til  dig.  Se  dig 
omkring.  Hvis  du  ser  godt  efter,  vil  du  få  øje  på  vidun- 
derlige velsignelser.  Hvis  du  dagligt  kigger  efter  dine 
velsignelser,  bliver  du  mere  glad. 

Lav  din  egen  skattekiste  til  velsignelser.  Find  en  lille 
æske.  Udsmyk  den,  så  den  ligner  en  skattekiste.  Tag  så 
forsigtigt  denne  side  og  den  næste  ud  af  bladet,  lim 
skattemærkaterne  på  karton  og  klip  dem  ud.  Når  du 
opdager  en  velsignelse  derhjemme,  så  skriv  den  (eller  få 
en  anden  til  at  skrive  for  dig)  på  et  hjemme-mærkat,  og 
læg  den  i  din  skattekiste.  Når  du  opdager  en  velsignelse 
i  din  familie,  kan  du  skrive  den  på  en  hjerte-mærkat. 
Der  er  bog-mærkater  til  velsignelser  henne  på  skolen, 
kirke  -mærkater  til  velsignelser  i  Kirken,  blomster- 
mærkater  til  velsignelser  blandt  vennerne,  træ- 
mærkater til  velsignelser  i  nabolaget  og  blanke 
mærkater  til  alle  andre  velsignelser. 

Hvis  du  udfylder  en  mærkat,  hver  gang  du  kommer 
i  tanker  om  en  velsignelse,  vil  din  kiste  snart  være 
fyldt.  Planlæg  en  særlig  familieaften  om  taknemlighed. 
Luk  din  skattekiste  op  sammen  med  familien  og 
fortæl,  hvorfor  du  er  taknemlig  for  dine  skatte  -  de 
velsignelser,  som  vor  himmelske  Fader  har  givet  dig.  □ 

SKATTE - 
MÆRKATER 


VELSIGNELSER  I 
FAMILIEN 


VELSIGNELSER  I  HJEMMET 

VELSIGNELSER 
FRA  VENNER 


VELSIGNELSER  PA  SKOLEN 


VELSIGNELSER  I 
NABOLAGET 

JEG  PRØVER  AT  VÆRE  SOM  JESUS 


» 


STOP! 


4 


Renée  Higgins  er  født  i  Haiti,  et  land,  der  ligger  på 
en  lille  ø  i  Det  Caribiske  Hav.  Da  hun  var  otte  år 
gammel,  flyttede  hun  og  hendes  mor  til  Utah  for  at 
være  tættere  på  Renées  tanter,  onkler,  fætre  og  kusiner. 

Da  de  var  flyttet  dertil,  fortalte  Renées  familie  og 
venner  hende  og  hendes  mor  om  evangeliet.  Kort  efter 
begyndte  missionærerne  at  undervise  dem. 

Til  at  begynde  med  var  Renée  ikke  sikker  på,  at  hun 
ville  døbes.  Men  så  en  dag  læste  en  af  missionærerne  et 
skriftsted  om  dåb  fra  Mormons  Bog.  Profeten  Nephi 
sagde,  at  dåb  er  som  en  port  til  en  sti,  der  fører  til  vor 
himmelske  Fader.  Han  beskrev  også  velsignelserne  ved 
at  modtage  Helligåndens  gave  efter  dåben.  (Se  2  Nephi 
31:17-18). 

Renée  fik  en  varm,  glad  følelse  i  hjertet.  Hun  vidste, 
at  hun  gerne  ville  vende  hjem  til  sin  himmelske  Fader. 
Og  hun  ville  gerne  have  Helligåndens  gave.  Hun 
mente,  at  Helligånden  ville  blive  en  god  ven  og 
ledsager,  som  kunne  hjælpe  hende  gennem  hele  livet. 
Kort  efter  blev  hun  og  hendes  mor  døbt. 

En  vinterdag  kort  efter  sin  dåb  fik  Renée  en  opvis- 
ning i  Helligåndens  beskyttelse.  Da  hun  gik  ud  af  døren 
til  sin  skole,  hørte  hun  en  stemme,  der  sagde:  »Stop!« 
Hun  så  sig  omkring.  Hun  kunne  ikke  få  øje  på  nogen,  så 
hun  begyndte  at  gå  igen.  Atter  hørte  hun  en  stemme, 
der  sagde:  »Stop!«  Hun  adlød. 

Lige  da  hun  stoppede  op,  skred  en  dynge  sne  og  store 
isklumper  ned  fra  bygningens  tag  og  landede  lige  foran 
hende!  Hendes  hjerte  hamrede,  da  hun  så  på  sneen. 
Hvis  de  isklumper  havde  ramt  hende  i  hovedet,  kunne 
hun  være  kommet  slemt  til  skade. 

Renée  vidste,  at  Helligånden  havde  advaret  hende, 
så  hun  stoppede.  Den  nat  takkede  hun  i  sin  bøn  sin 
himmelske  Fader  for  Helligåndens  gave.  □ 


Renée  Huggins,  9  år, 
CapitolHilll.Ward, 
Salt  Lake  Stav, 
Salt  Lake  City  i  Utah. 


BESØGSLÆRERINDEBUDSKABET 


IFØRT  BARMHJERTIGHEDENS  KLÆDNING 

Yor  himmelske  Fader  forventer, 
at  alle  hans  børn  elsker 
hinanden:  »Og  frem  for  alt, 
ifør  jer  kærlighedens  bånd  som  en 
kåbe,  thi  det  er  fuldkommenhedens 
og  fredens  bånd«  (L&dP  88:125). 

Barmhjertighed  er  hjertets 
gerning.  Det  er  ikke  bare  hengi- 
venhed, men  den  største  og  stær- 
keste form  for  kærlighed.  Det  er 
Kristi  rene  kærlighed.  Hvis  vi  elsker 
Herren  af  hele  vores  hjerte,  bliver 
det  lettere  at  elske  andre.  Og  når  vi 
gør  det,  bliver  vi  mere  som  ham. 

KÆRLIGHEDENS  GAVE 

Det  er  ikke  muligt  at  udvikle  den 
form  for  kærlighed  uden  Herrens 
hjælp.  Det  er  faktisk  en  gave  -  en 
guddommelig  gave,  der  gives  til  dem, 
der  flittigt  søger  at  følge  ham  ved 
lydighed,  tjeneste  og  offervillighed: 
»  ...  bed  til  Faderen  af  jeres  ganske 
hjerte,  at  I  må  være  fyldt  med  denne 
kærlighed,  som  han  har  skænket  alle 
dem,  der  er  hans  Søns,  Jesu  Kristi 
sande  efterfølgere«  (Moroni  7:48). 

En  søster,  der  i  mange  år  havde 
været  vred  på  sin  far  på  grund  af  den 
opdragelse,  hun  havde  fået,  indså,  at 
hun  måtte  ændre  indstilling.  »Da  jeg 
læste,  hvad  Frelseren  og  vores 
profeter  har  sagt  om  at  ændre  indstil- 
ling, slog  det  mig,  at  mit  hårde  hjerte 
ikke  skadede  min  far,  men  det  påvir- 
kede alle  sider  af  mit  liv,  i  særdeleshed 
mit  forhold  til  min  himmelske  Fader.« 


I  næsten  to  år  fastede  og  bad  hun 

om  denne  forandring.  Og  så  en 
aften,  da  hun  deltog  i  et  møde  om 
forældrerollen,  skete  det:  »Min  sjæl 
fyldtes  med  kærlighed  til  min  far,  og 
jeg  kunne  slet  ikke  holde  det  i  mig.« 
Efter  mødet  kørte  hun  og  hendes 
mand  hen  til  faderens  hjem.  »Jeg 
ringede  på  dørklokken.  Da  døren 
blev  åbnet,  så  jeg  en  meget  vred 
mand,  og  min  far  smækkede  døren  i. 
Jeg  ringede  på  igen.  Til  sidst  lukkede 
han  mig  ind,  men  kun  fordi  jeg  ikke 
ville  gå  min  vej. 

Jeg  anede  ikke,  hvad  jeg  skulle 
sige.  Jeg  havde  tænkt,  at  jeg  ville  sige 
noget  i  stil  med:  >Jeg  tilgiver  dig  for, 
at  du  ikke  var  nogen  god  far.<  Men 
der  tog  jeg  helt  fejl.  Mens  vi  sad 
sammen,  tog  jeg  hans  hånd  i  min,  så 
ham  i  øjnene  og  sagde:  >Du  skal  vide, 
at  jeg  elsker  dig,  og  jeg  er  glad  for,  at 
du  er  min  far.<  Miraklet  var,  at  jeg 
faktisk  mente,  hvad  jeg  sagde!  Min 
vrede  og  mine  sårede  følelser  var 
vendt  til  kærlighed. 

Nu    mange    år    senere    er    min 
kærlighed   til   min   far   vokset   og 
vokset.  Hans  personlighed  har  ikke 
ændret      sig,      men      en      kærlig 
himmelske  Fader  har  helbredt  mit 
hjerte.  Jeg  oplevede  Kristi  rene 
kærlighed. 

KILDEN  TIL  MANGE  DYDER 

Når  vi  udvikler  denne   rene 
kærlighed,  udvikler  vi  også  andre 

NOVEMBER       1999 

25 


dyder.  Præsident  Brigham  Young 
bemærkede:  »Der  er  en  dyd  ...  som, 
hvis  den  værnes  om  og  praktiseres 
af  de  hellige,  vil  tilvejebringe 
frelse  for  tusindvis  af  mennesker. 
Jeg  hentyder  til  næstekærlighed 
eller  kærlighed,  hvorfra  udgår  tilgi- 
velse, langmodighed,  venlighed  og 
tålmodighed«  (Kirkens  præsidenters 
lærdomme:  Brigham  Young,  1997,  s. 
217-218). 

Teksten  fra  en  elsket  salme 
opmuntrer  os  til  at  »give  af  mig  selv 
og  altid  lindre  andres  sorg  og  savn« 
(»Frelser,  jeg  vil  følge  dig«,  Salmer  og 
sange,  nr.  152).  Kærlige  hjerter 
udfører  store  gerninger,  og  intet  giver 
os  større  glæde  end  at  nære  og  prak- 
tisere de  kristuslignende  følelser,  der 
tilskynder  os  til  at  gøre  godt.  □ 


SPØRGSMÅL  OG  SVAR 


Hvordan  kan  jeg 
vide,  om  jeg  er 
blevet  tilgivet? 


Jeg  forstar  omvendelsesprocessen, 

men  hvordan  kan  jeg  vide,  om  jeg  er 
blevet  tilgivet? 

Svarene  skal  give  hjælp  og  indsigt,  men  er  ikke 
udtryk  for  Kirkens  officielle  lære. 


DEN  STØRSTE  AF  ALLE,  AF  DEL  PARSON 


VORES  SVAR 

Et  af  de  sværeste  trin  i  sand 
omvendelse  er  måske  at  føle,  at  vi  er 
blevet  tilgivet.  Nogle  gange  mener 
vi,  at  fordi  vi  stadig  kan  huske  vores 
synd  og  føler  sorg  over  den,  så  har 
Herren  ikke  tilgivet  os.  Heldigvis  er 
måden  til  at  opnå  Herrens  tilgivelse 
ganske  ligetil: 

»Se,  den,  der  omvender  sig  fra 
sine  synder,  ham  er  de  forladt,  og  jeg, 
Herren,  kommer  dem  ikke  mere  i  hu. 

Heraf  kan  I  vide,  om  et  menneske 
omvender  sig  fra  sine  synder:  Se,  han 
vil  bekende  dem  og  aflægge  dem«  (L&P 
58:42-43;  fremhævelse  tilføjet). 

Bekendelse  af  synder  er  ofte 
vanskeligt  og  kræver  stor  ydmyghed, 
især  hvis  vi  skal  bekende  vores  fejl- 
trin til  biskoppen  eller  grenspræsi- 
denten  eller  en  anden,  som  vi  har 
såret.  Synder,  der  er  så  alvorlige,  at 
de  kan  påvirke  vores  fællesskab  eller 
medlemsskab  af  Kirken,  skal 
bekendes  for  biskoppen  eller  grens- 
præsidenten.  Men  ved  at  erkende 


vores  synder,  viser  vi  Herren,  os  selv 
og  dem,  som  vi  har  såret,  at  vi  har  et 
ønske  om  at  gøre  den  skade,  vi  har 
forvoldt,  god  igen,  hvis  det  er  muligt. 

Selv  om  det  er  svært  at  bekende 
vores  synder,  kan  det  være  endnu 
sværere  at  aflægge  dem,  især  hvis  vi 
har  gentaget  synden  gennem 
længere  tid.  Men  ved  at  skubbe 
synden  fra  os,  viser  vi,  at  vi  har 
ændret  os  indvendig,  at  vi  stræber 
efter  indre  fred  og  renhed,  mere  end 
vi  stræber  efter  nogen  øjeblikkelig 
tilfredsstillelse,  som  synden  måske 
kan  give  os. 

Hvis  vi  lever  op  til  de  krav,  som 
Herren  har  stillet  -  nemlig  at 
bekende  og  aflægge  synden  -  vil 
Herren  tilgive  os.  Men  ud  over  det 
kan  vi  også  fornemme  i  hjertet,  at  vi 
er  blevet  tilgivet,  når  vi  oplever 
den  samvittighedsfred,  som  kong 
Benjamins  folk  oplevede:  »  ...  Herrens 
ånd  [kom]  over  dem,  og  de  fyldtes 
med  glæde,  eftersom  de  havde  fået 
forladelse  for  deres  synder  og  fred 

L  I  A  H  O  N  A 

26 


med  samvittigheden«  (Mosiah  4:3). 
Helligåndens  helbredende  indfly- 
delse renser  og  trøster  den  virkelig 
omvendte. 

Præsident  Harold  B.  Lee  fortalte 
om  en  ung  mand,  der  var  optaget  af 
netop  dette  spørgsmål:  »For  nogle  år 
siden  sad  præsident  [Marion  G.] 
Romney  og  jeg  på  mit  kontor.  Døren 
gik  op,  og  en  dejlig,  ung  mand  trådte 
ind.  Han  havde  et  bekymret  udtryk  i 
ansigtet,  da  han  sagde:  >Brødre,  jeg 
skal  i  templet  for  første  gang  i 
morgen.  Jeg  har  begået  nogle  fejltrin 
før  i  tiden,  og  jeg  har  talt  med  min 
biskop  og  min  stavspræsident,  og  jeg 
har  lagt  kortene  på  bordet.  Og  efter 
en  periode  med  omvendelse,  hvor 
jeg  har  vist,  at  jeg  ikke  har  begået  de 
fejltrin  igen,  har  de  fundet  mig 
værdig  til  at  tage  til  templet.  Men, 
brødre,  det  er  ikke  nok.  Jeg  må  vide, 
om  Herren  også  har  tilgivet  mig,  og 
hvordan  kan  jeg  vide  det?< 

...  Mens  vi  overvejede  det,  kom  vi 
i  tanker  om  kong  Benjamins  tale,  som 


Berta  M.  Chåvez 


findes  i  Mosiahs  Bog  ...  Der  var 
svaret. 

Hvis  den  tid  kommer,  hvor  du  har 
gjort  alt,  hvad  du  kan  for  at  omvende 
dig  fra  dine  synder,  uanset  hvem  du 
er  og  hvor  du  er,  og  hvis  du  har  gjort, 
hvad  du  kunne  for  at  gøre  det  godt 
igen,  og  hvis  du  har  talt  med  de  rette 
ledere  i  tilfælde  af  alvorlige  synder,  så 
vil  du  søge  at  vide,  om  Herren  også 
har  tilgivet  dig.  Hvis  du  under  denne 
ransagelse  finder  fred  med  samvittig- 
heden, så  er  det  et  tegn  på,  at  Herren 
har  godtaget  din  omvendelse«  (»Stå 
på  hellige  steder«,  Stjernen,  marts 
1974,  s.  125-126). 

Vi  vil  måske  aldrig  helt  glemme 
vores  fejltrin.  Det  er  faktisk  en  velsig- 
nelse fra  Frelseren.  Det  minder  os  om, 
at  oplevelsen  var  smertefuld,  og  at  vi 
ikke  bør  gentage  vores  overtrædelse, 
for  »til  den  sjæl,  som  synder,  skal  de 
tidligere  synder  vende  tilbage,  siger 
Herren  jeres  Gud«  (L&P  82:7).  Men 
når  vi  bliver  tilgivet,  er  vores  tidligere 


for  at  omvende  dig.  Herren  vil  hjælpe 
dig  til  at  finde  den  fred,  du  søger. 

LÆSERNES  SVAR 

Satan  forsøger  at  få  os  til  at  føle,  at 
vores  synder  er  for  alvorlige  til,  at  vi 
kan  blive  tilgivet,  men  vor  himmelske 
Fader  er  nådig.  Han  vil  befri  os  fra 
overtrædelsens  lænker,  hvis  vi  vil 
følge  den  sti,  som  han  har  udstukket. 
Berta  M.  Chåvez, 
Santa  Fe  Ward, 
Comayaguela  Stav  i  Honduras 

Vi  ved,  at  vi  er  blevet  tilgivet,  når 
vi  kan  føle,  at  vores  sjæl  er  helbredt 
ved  forsoningens  kraft.  Vi  kan  opleve 
samme  følelse,  som  kong  Benjamins 
folk  havde,  da  de  blev  tilgivet  for 
deres  synder. 
Koffi  N'Goran  Gerard, 
Sogefiha  Ward, 
Abidjan  Stav  i  Elfenbenskysten 

Jeg  var  mindre  aktiv  i  ti  år.  I  dag  er 


synder  ikke  længere  en  del  af  os.  Vier      jeg    lykkelig,    og    jeg    takker    min 


fri  fra  dem.  Vi  vil  muligvis  lide  under 
nogle  af  de  langvarige  konsekvenser, 
men  vi  vil  ikke  længere  føle  os  tynget 
ned  af  skyld  eller  fortrydelse. 

Hvis  du  vil  vide  mere  om  tilgivelse, 
så  slå  op  i  skrifterne.  Find  henvis- 
ninger til  tilgivelse  og  forsoningen  i 
konkordansen.  Søg  råd  hos  din  biskop 
eller  grenspræsident.  Og  bed  så  og 
spørg,  om  du  har  gjort  alt,  hvad  du  kan 


himmelske   Fader  for,    at   han  har 
tilgivet  mig.   Gennem  omvendelse, 
tro,    tålmodighed,    bøn    og    over- 
værelse af  Kirkens  møder  ved  jeg,  at 
jeg  er  blevet  tilgivet,  fordi  jeg  føler 
Helligåndens  tilstedeværelse  igen,  og 
jeg  føler  glæde. 
Claudia  Rodrigues  Gruber, 
Innsbruck  Gren, 
Salzburg  Stav  i  Østrig 


Koffi  N'Goran  Gerard 


Claudia  Rodrigues  Gruber 

Ældste  llunga  Mbidi  Kiluwe 


Janeth  Viafara  Borja 


Juliana  Lazzarotti  Oliveira 


Jesus  Kristus  sagde:  »Kom  til  mig, 
alle  I,  som  slider  jer  trætte  og  bærer 
tunge  byrder,  og  jeg  vil  give  jer  hvile 
...  For  mit  åg  er  godt,  og  min  byrde  er 
let«  (Matt  11:28,  30).  Hvis  du  stadig 
bærer  på  skyldfølelser,  efter  at  du  har 
omvendt    dig,     så     har     du     ikke 
modtaget   den   lovede   fred.   Et   af 
Satans  bedste  våben  er  at  få  os  til  at 
tro,  at  vi  ikke  er  blevet  tilgivet  for 
vore  synder,  eller  at  vi  aldrig  kan 
blive  tilgivet. 
Ældste  llunga  Mbidi  Kiluwe, 
Den  Demokratiske  Republik  Congo 
Kinshasamissionen 

Omvendelse  er  den  dejligste  gave. 
Den  forædler  vores  sjæl  og  forener  os 
med  Frelseren.  Når  mit  liv  er  fuld  af 
fred,  ro  og  varig  glæde,  så  ved  jeg,  at 
Frelseren    har    tilgivet    mig.    Når 
Åndens   stadige   følgeskab   hjælper 
mig  til  at  sky  synden,  og  når  Jesu 
billede  er  indprentet  i  mit  åsyn,  så 
ved  jeg,  at  Gud  har  tilgivet  mig,  og  at 
jeg  har  tilgivet  mig  selv. 
Janeth  Viafara  Borja, 
Villa  del  Lago  Ward, 
Cali  Stav  i  Colombia 


Fader  gennem  Helligånden  give  dig 
en  rolig,  fredfyldt  følelse  i  hjertet. 
juliana  Lazzarotti  Oliveira, 
Santa  Clara  Gren, 
Coimbra  Distrikt  i  Portugal 

I  Moroni  8:26  står  der,  at  når  du 
opnår  tilgivelse  for  dine  synder,  vil 
Helligånden  besøge  dig.  Når  vi  føler 
Guds  Ånd,  modtager  vi  hans  håb, 
trøst  og  kærlighed. 
Masaki  Keikyu, 
Gokiso  Ward, 
Nagoya  Stav  i  Japan 

Send  os  dit  svar  på  nedenstående 
spørgsmål  senest  den  l.  januar  2000. 
Svaret  sendes  til  QUESTIONS  AND 
ANSWERS,  International  Magazine, 
50  East  North  Temple  Street,  Salt  Loke 
City,  Utah  84150-3223,  USA.  Du 
skal  vedlægge  dit  fulde  navn,  din  alder, 
hjemadresse  samt  ward  og  stav.  Hvis 
det  er  muligt,  kan  du  vedlægge  et  foto  af 
dig  selv.  Du  vil  ikke  få  fotoet  tilbage. 
Hvis  dit  svar  er  meget  personligt,  kan 
du  bede  om,  at  dit  navn  bliver  tilbage- 
holdt. Vi  trykker  et  repræsentativt 
udvalgt  af  de  svar,  som  vi  modtager. 


Læs  i  skrifterne,  hold  op  med  at 
gøre  det  forkerte,  tilgiv  andre,  bær  dit 
vidnesbyrd  og  endelig  bed  og  spørg 
Gud,  om  du  er  blevet  tilgivet.  Jeg  ved 
af  personlig  erfaring,  at  hvis  du  er 
blevet  tilgivet,  så  vil  vor  himmelske 


SPØRGSMÅL:  Jeg  har  en  ven,  der  virker 
interesseret  i  Kirken.  Han  holder  øje  med 
mig,  for  at  se,  hvordan  sidste  dages  hellige 
opfører  sig.  Men  jeg  begår  jo  så  mange 
fejltrin.  Hvordan  kan  jeg  være  et  godt 
eksempel,  når  jeg  er  så  ufuldkommen?  □ 

DEN  VIGTIGSTE  LEKTIE 


z 
o 


u 


Erika  DeHart 

Da  min  mor  ventede  min  søster  Chantel,  gættede 
hele  familien  på,  om  det  nu  blev  en  dreng  eller 
en  pige.  Jeg  var  sikker  på,  at  det  ville  blive  en 
dreng,  fordi  vi  allerede  var  syv  piger.  Vi  havde  kun  tre 
drenge,  og  de  var  alle  sammen  ældre  end  mig.  Jeg 
håbede,  at  jeg  havde  ret,  for  det  ville  være  rart  at  få  en 
bror,  der  ikke  var  stor  nok  til  at  drille  mig.  Men  da 
Chantel  blev  født,  blev  jeg  meget  taknemlig  for,  at  denne 
særlige  pige  som  var  min  søster. 

Chantel  lider  af  Downs  syndrom,  hvilket  gør  det 
vanskeligt  for  hende  at  lære.  Men  vi  har  opdaget,  at 
Chantel  er  fredsstifter.  Når  alle  andre  skændes  eller  råber 
efter  hinanden,  får  Chantel  os  altid  til  at  indse,  at  vi 
burde  hjælpe  og  ikke  såre  hinanden. 

Da  Chantel  blev  ældre,  blev  hun  og  jeg  venner.  En  dag 
forsøgte  jeg  at  lære  hende  at  binde  snørebånd.  Jeg  viste 


hende,  hvordan  det  skulle  gøre,  og  så  løste  jeg  dem  op,  så 
hun  kunne  prøve.  Efter  et  stykke  tid  var  vi  begge  to  helt 
modløse.  Chantel  havde  svært  ved  at  forstå,  hvorfor  jeg 
ikke  bare  bandt  dem,  så  hun  kunne  gå  ud  og  lege.  Jeg 
tabte  tålmodigheden  og  begyndte  at  tale  højrøstet  og 
sårende  til  hende.  Hun  blev  rystet  over  min  råben  og  så 
på  mig  med  frygt  og  tårer  i  øjnene.  Så  snøftede  hun  og 
sagde  med  blid  grødet  stemme:  »Jeg  elsker  dig.« 

Nu  var  det  min  lillesøster,  der  underviste  mig.  Det,  jeg 
lærte  den  dag,  var  meget  vigtigere  end  at  kunne  binde 
sine  snørebånd.  Selv  om  jeg  var  vred  og  ond,  elskede  hun 
mig  alligevel.  Jeg  ville  lære  Chantel  noget,  der  slet  ikke 
var  så  vigtigt.  Men  i  hende  fandt  jeg  et  kristuslignende 
eksempel,  som  jeg  kunne  følge.  Et  eksempel  på  tilgivelse 
og  venlighed. 

Jeg  kan  ikke  forestille  mig  nogen  vigtigere  lektie.  □ 

Lanna  J.  Carter 

ILLUSTRERET  AF  GREGG  THORKELSON 


in  kammerat,  søster  Claritza  Carmona,  og 
jeg  var  trætte,  mudrede  og  modløse  efter  en 
dag  med  uinteresserede  mennesker  og 
.undersøgere,  der  ikke  viste  tegn  på  frem- 
gang. Regnen  faldt  let,  og  vi  var  lige  så  triste  som  vejret 
den  aprilaften  i  Puerto  Plata  i  Den  Dominikanske 
Republik. 

Jeg  glædede  mig  til  vores  besøg  hos  Elena  Gonzalez  og 
hendes  familie.  Elena  var  en  kvinde,  som  vi  var  med  til 
at  genaktivere,  og  hun  var  blevet  en  god  veninde.  Men 
så  snart  vi  nåede  frem  til  hendes  hus,  kom  en  lille  pige  fra 
nabolaget  op  til  døren  og  sagde:  »Der  er  en,  som  vil  tale 
med  jer.« 

Endelig  en,  som  vil  lytte  til  evangeliet!  tænkte  jeg  glad. 
Elena  sagde,  at  hun  ikke  havde  noget  imod,  at  vi  gik 
derhen.  Ja,  faktisk  ville  hun  gerne  med.  Så  søster 
Carmona,  Elena  og  jeg  begav  os  håbefuldt  af  sted.  Men 
der  var  noget,  som  sagde  mig,  at  der  var  et  eller  andet  galt. 

Vi  trådte  ind  i  et  lille  hus,  der  lå  ved  kanalen.  En  petro- 
leumslampe  oplyste  det  ene  rum.  Adskillige  kvinder  sad  i 
gyngestole,  og  flere  andre  stod  langs  væggene.  Mercedes, 
en  af  vores  undersøgere,  sad  sammensunken  på  en  lille  stol. 

Min  tidligere  fornemmelse  blev  bekræftet,  da  en  høj 
mand  ved  navn  Geronimo,  sagde:  iSiéntense!  (Sid  ned!) 
Vi  satte  os  i  de  to  nærmeste  stole  og  udvekslede  bekym- 
rede blikke.  Geronimo,  som  var  en  lokal  præst,  sagde,  at 
en  i  gruppen  -  han  pegede  på  Mercedes  -  havde  et 
spørgsmål.  Han  havde  sammenkaldt  til  »debat«  for  at  få 
opklaret  sagen. 

Emnet  var  Mormons  Bog.  Vi  fik  til  opgave  at  bevise, 
at  Mormons  Bog  var  sand  ved  hjælp  af  beviser  fra 


Bibelen,  »Guds  eneste  ord«,  som  Geronimo  udtrykte 
det.  Han  forlangte,  at  vi  skulle  citere  skriftsteder,  der 
underbyggede  alt,  hvad  vi  sagde.  Vi  fik  hver  tre 
minutter  til  at  tale  i. 

Søster  Carmona  og  jeg  følte  os  som  to  små  lys  i  en 
afgrund  af  mørke.  Vi  var  bange.  Jeg  spurgte,  om  vi  kunne 
indlede  med  en  bøn.  Geronimo  befalede  alle  at  rejse  sig 
og  holde  hinanden  i  hånden,  mens  han  opsendte  en  bøn, 
som  jeg  aldrig  har  oplevet  magen  til.  Mens  han  råbte 
mod  himlen,  bad  jeg  stille  vor  himmelske  Fader  om  at 
lede  vores  ord. 

Jakob  1:5  for  straks  gennem  mine  tanker.  Jeg  slog  op  i 
min  Bibel  på  dette  skriftsted,  da  jeg  satte  mig.  Siden  var 
slidt  af  flittig  brug,  og  jeg  havde  lært  det  vers  udenad  flere 
måneder  tidligere.  Jeg  lukkede  bogen  og  rettede  min 
fulde  opmærksomhed  mod  Mercedes. 

Jeg  begyndte  langsomt  og  stille:  »Men  hvis  nogen  af 
jer  står  tilbage  i  visdom,  skal  han  bede  om  at  få  den  af 
Gud,  som  giver  alle  rundhåndet  og  uden  bebrejdelser,  og 
så  vil  han  få  den.«  Jeg  så  på  Mercedes  og  sagde:  »Enten 
er  Mormons  Bog  sand,  eller  også  er  den  ikke.  Gud  ønsker, 
at  vi  skal  vide  sandheden.  Jeg  ved,  at  Mormons  Bog  er 
sand.  Jeg  ved  det,  fordi  jeg  har  spurgt  Gud,  og  gennem  sin 
hellige  Ånd  har  han  fortalt  mig,  at  den  er  sand. 
Mercedes,  hvis  du  vil  vide,  om  den  er  sand,  så  spørg  din 
himmelske  Fader.  Han  vil  så  svare,  det  lover  jeg  dig.  Og  jeg 
siger  dig  det  i  Jesu  Kristi  navn.« 

Det  var  helt  stille  i  lokalet.  Nu  rettedes  alles  øjne  mod 
søster  Carmona.  Hun  bar  vidnesbyrd  om  sandheden  af 
Mormons  Bog  med  en  sådan  kraft  og  overbevisning,  at 
ingen  kunne  nægte  Åndens  tilstedeværelse. 

Så  brød  Geronimo  stilheden.  Han  rejste  sig  og  prædi- 
kede i  20  minutter.  Ånden  flygtede  fra  stuen,  og  det 
gjorde  de  fleste  af  tilhørerne  også.  Kun  Mercedes,  Elena, 
søster  Carmona  og  jeg  blev  tilbage.  Til  sidst  afbrød  jeg 
ham.  Vi  havde  sagt,  hvad  Herren  ønskede,  at  vi  skulle 
sige.  Vi  undskyldte  os  og  bød  ham  og  Mercedes  farvel. 
Han  stod  og  råbte:  »Gå  ikke!  Gå  ikke!« 

Vi  vendte  tilbage  til  Elenas  hus,  hvor  vi  stille  drøftede 
det,  der  lige  var  sket.  Vi  bar  vores  vidnesbyrd  om  evan- 
geliet og  vores  kærlighed  til  Jesus  Kristus. 

Næste  dag  besøgte  vi  Mercedes.  Hun  forsikrede  os  om, 
at  hun  ikke  havde  vidst  noget  om  gårsdagens  fælde,  men 
oplevelsen  havde  givet  hende  et  oprigtigt  ønske  om  at 
vide,  om  Mormons  Bog  var  sand.  Vi  knælede  sammen, 

mens  hun  bad  en  ydmyg 


bøn.  Hun  blev  liggende  på  knæ  i  flere  minutter,  stille  med 
bøjet  hoved.  Da  hun  så  op,  havde  hun  tårer  i  øjnene. 

»Hvordan  har  du  det?«  spurgte  jeg  til  sidst. 

»Bien,«  hviskede  hun.  Men  noget  i  hendes  stemme 
sagde  mig,  at  hun  følte  sig  mere  end  bare  »godt 
tilpas«. 

»Er  Mormons  Bog  sand?«  spurgte  jeg  stille. 

Hun  nikkede  med  bøjet  hoved.  Den 
samme  Ånd,  der  havde  ledt  to  missionærers 
ord  den  foregående  aften,  havde  vidnet  for 
denne  ydmyge  kvinde  om  sandheden  og 
kraften  i  Mormons  Bog.  □ 

Længe  før  solen  står  op  over  Buenos  Aires  i 
Argentina,  genlyder  den  fugtige  morgen- 
luft af  elevernes  stemmer,  når  de 
ankommer  til  en  kirkebygning  i  et  travlt  kvarter 
af  byen.  En  nøgle  drejes  om,  og  døren  åbnes.  En 
gruppe  elever  træder  ind,  og  døren  lukkes  igen. 
Det  er  en  almindelig  sikkerhedsforanstaltning  i  de  mørke 
timer  inden  daggry.  Der  lyder  en  sagte  banken,  og  en  eller 
anden  løber  hen  for  at  lukke  flere  elever  ind.  Deres  smil  og 
munterhed  står  i  skærende  kontrast  til  det  tidlige  tids- 
punkt. I  alt  kommer  13  elever  for  at  begynde  dagen  med  at 
studere  Det  Nye  Testamente.  Da  klassen  er  forbi,  spiser  de 
et  let  morgenmåltid  tilberedt  af  en  af  forældrene.  Styrket  på 
krop  og  ånd  kan  eleverne  nu  tage  i  skole  eller  på  arbejde. 

Netop   som   vennerne    står   og   tager    afsked   med 
hinanden,  får  en  kvinde,  der  kommer  gående  ned  ad  vejen 


øje  på  den  åbne  dør  til  kirkebygningen  og 
træder  tøvende  indenfor.  »Er  I  mormoner?« 
spørger  hun.  »Min  søn  vil  gerne  være  ligesom 
sine  fætre  fra  Mendoza,  der  er  mormoner.  Kan 
nogen  fortælle  mig  lidt  om  jeres  kirke?« 
Tilfældigvis  ankommer  missionærerne  til 
kirken,  og  der  bliver  hurtigt  truffet  en  aftale  om  at  præsen- 
tere kvinden  for  Jesu  Kristi  evangelium.  Denne  scene,  der 
oplyses  af  den  opgående  sols  stråler,  skildrer  de  to  kilder  til 
Kirkens  fremtid  i  Argentina:  Den  opvoksende  generations 
styrke,  og  den  voksende  høst  for  missionærerne. 

Evangeliets  frø  blev  først  sået  i  Argentina  blandt  tyske 
indvandrere  i  1925,  da  ældste  Melvin  J.  Ballard  fra  De  Tolv 
Apostles  Kvorum  indviede  Sydamerika  til  evangeliets 
forkyndelse.  Kort  efter  udtalte  han:  »For  en  tid  vil  Herrens 
værk  vokse  langsomt  her,  ligesom  et  egetræ,  der  vokser 

langsomt  op  fra  et  agern  ...  [Men]  den  sydamerikanske 
mission  vil  blive  en  styrke  i  Kirken«  (citeret  i  Melvin  ]. 
Ballard:  Crusader  for  Righteousness,  1966,  s.  84). 

Argentina,  og  andre  egne  af  Sydamerika,  oplever  nu 
opfyldelsen  af  ældste  Ballards  profeti.  Gennem  årene  er 
frøene  langsomt,  men  sikkert  blevet  spredt  blandt  folk, 
der  for  størstedelens  vedkommende  nedstammer  fra 
europæiske  indvandrere.  I  dag  tæller  de  sidste  dages 
hellige  i  Argentina  mere  end  277.000  medlemmer  fordelt 
på  64  stave. 

Argentina  er  et  enormt  land,  der  strækker  sig  fra  de 
vindblæste  kyster  ved  Atlanterhavet  langs  dens  sydøst- 
lige kyst  til  de  høje  snedækkede  tinder  i  Andesbjergene 
langs  dens  nordlige  og  vestlige  grænse.  I  dette,  verdens 
ottendestørste  land,  hvor  patriotismen  er  meget  stærk, 
hindrer  to  ting  Kirkens  vækst:  Traditioner  og  økono- 
miske problemer. 

Den  første  hindring,  nemlig  de  stærke  kulturelle  tradi- 
tioner, afholder  familiemedlemmer  fra  at  skifte  religion. 

»Livet  ændrer  sig  for  dem,  der  bliver  medlemmer  af 

i 

Herover  til  venstre:  Tres  de  Febrero  Park,  hvor 
Sydamerika  blev  indviet  til  evangeliets  forkyndelse. 
Herunder,  yderst  til  venstre:  Buenos  Aires'  silhuet. 
Herunder  fra  venstre:  Morgenseminarelever  Claudia 
Vera,  Sabrina  Polanco,  Sol  Orquera  og  Antonella 
Vera.  Til  højre:  Cecilia  Curbelo. 


Kirken,«  siger  ældste  John  B.  Dickson,  der  tjente  som 
områdepræsident  for  det  sydlige  Sydamerika  indtil 
august  1997.  »De  må  lære  nye  religiøse  traditioner.«  I  et 
land  med  så  rige  traditioner,  sker  ændringerne  kun 
gennem  ofre,  og  nye  medlemmer  møder  store  udfor- 
dringer. 

Den  anden  hindring,  økonomiske  ulighed,  som  til  dels 
skyldes  langvarig  politisk  uro,  har  medført  alvorlige 
økonomiske  vanskeligheder  for  mange  mennesker.  »Det 
er  svært  at  lytte  til  evangeliet,  hvis  familien  sulter  eller 


■■.  ■  ■  - 


*ttv 


CT2 


mangler  de  mest  almindelige  fornødenheder,« 
siger  Hector  Navarro  fra  Maipu  1.  Ward  i 
Maipu  de  Cuyo  Stav  i  Argentina.  Men  for 
nylig,  efter  at  der  er  blevet  politisk  ro,  er  den 
ustabile  økonomi  blevet  bragt  under  kontrol. 
Som  følge  af  det  er  bankerne  igen  begyndt  at 
låne  penge  ud,  så  folk  kan  købe  huse,  biler  og 
maskiner.  Økonomien  er  vokset  i  løbet  af  de  sidste  syv- 
otte år,  og  det  er  middelklassen  også.  Der  er  efterspørgsel 
på  folk  med  teknisk  kunnen,  og  skønt  der  stadig  er 
økonomiske  vanskeligheder,  er  der  gode  muligheder  for 
vækst. 

Trods  de  kulturelle  og  økonomiske  hindringer  i 
Argentina  har  Kirken  slået  rod  og  er  begyndt  at  vokse  for 
alvor  i  hele  landet.  Et  glimt  af  Kirken  i  tre  forskellige  byer 
viser,  hvordan  de  sidste  dages  hellige  anvender  evange- 
liske principper  til  at  skabe  nye  traditioner  og  økonomisk 
hjælp  til  medlemmerne. 

SÅTID  I  SALTA:  NYE  TRADITIONER  FORKYNDES 

I  Salta  står  pudsede  huse  og  betonbygninger  side  om 
side  langs  lange,  smalle  gader.  Byen  er  hjemsted  for 
omkring  en  halv  million  mennesker,  hvoraf  mange 
nedstammer  fra  de  tidlige  indianere  og  bolivianske  folk. 
Denne  smukke  by,  der  er  opført  i  et  frodigt,  grønt  område 
ved  foden  af  Andesbjergene,  ligger  små  22  timers 
buskørsel  fra  Buenos  Aires.  Salta  og  dens  naboby,  San 
Salvador  de  Jujuy,  som  ligger  længere  mod  nord  og  også 
huser  omkring  en  halv  million  indbyggere,  har  tre  stave. 
Stavene  minder  om  mange  andre  kirkeenheder  i 
Argentina,  hvor  medlemstallet  stiger  hurtigere,  end  man 
kan  nå  at  finde  egnede  kirkeledere. 

»Værket  skrider  hurtigt  frem,«  siger  Jacinto  Roberto 
Diaz,  der  er  stavspræsident  i  Salta.  »Vi  har  brug  for  flere 
folk,  og  vi  skal  have  dem  i  templet.« 

For  at  hjælpe  nye  og  mindre  aktive  medlemmer  med 
at  antage  en  evangeliebaseret  livsstil  lægger  staven  vægt 
på  to  forskellige  programmer:  At  tage  sig  godt  af  nye 
medlemmer  og  at  hjælpe  de  unge  med  at  sætte  sig  evan- 
geliecentrerede  mål. 


Hjælp  til  nye  medlemmer.  Arbejdet  med 
at  holde  på  nye  medlemmer,  som  er  noget  man 
lægger  vægt  på  overalt  i  Kirken,  har  ikke  alene 
styrket  de  tre  stave  i  Salta  og  Jujuy,  men  også 
andre  stave  i  landet.  For  at  hjælpe  nye 
medlemmer  med  at  vænne  sig  til  de  foran- 
dringer, som  medlemskab  af  Kirken  medfører, 
arbejder  wardsmissionslederne  tæt  sammen  med  fuldtids- 
missionærerne.  S  tavsmissionærer  giver  de  seks  lektioner 
for  nye  medlemmer  til  alle  nydøbte  og  knytter  venskaber, 
som  kan  støtte  de  nye  medlemmer,  når  missionærerne 
flytter.  »Vi  sender  medlemmer  ud  for  at  mødes  med 
undersøgere  og  nye  medlemmer,«  forklarer  biskop  Mario 
Rodriguez  fra  El  Portezuelo  Ward  i  Salta  Stav. 
»Missionæromvendelsesprocessen  har  en  stærk  indvirk- 
ning på  folk,  men  det  er  ikke  den  almindelige  hverdag  for 
medlemmerne.  Undersøgerne  har  brug  for  amigos,  de  har 
brug  for  venskaber  med  mennesker  som  dem  selv.  På  den 
måde  ligger  ansvaret  for  god  missionering  i  virkeligheden 
hos  os,  og  ikke  hos  missionærerne.« 

Mens  lektionerne  for  nye  medlemmer  er  med  til  at 
opbygge  venskaber  og  uddybe  forståelsen,  har  område- 
præsidentskabet også  følt  et  behov  for  at  hjælpe  nye 
medlemmer  til  at  lære  sidste  dages  hellige  traditioner  at 
kende.  »Vi  har  virkelig  taget  præsident  Hinckleys  opfor- 
dring til  at  holde  på  nye  medlemmer  til  os,«  forklarer 
ældste  Dickson.  »En  af  de  ting,  som  vi  fandt  gavnlig,  var  at 
lade  fuldtidsmissionærerne  arbejde  videre  med  familien, 


Herover:  Præsident  for  Salta  Stav  Jacinto  Roberto 
Diaz.  Til  højre:  Familien  Romero  (fra  venstre): 
Oscar  Romero,  førsterådgiver  i  stavs  præsident- 
skabet Salta  Vest  Stav,  hans  hustru  Susanna,  der 
underviste  i  morgenseminar,  indtil  hun  døde  af 
kræft,  deres  søn  Maximiliano,  svogeren  Miguel 
Montana,  der  er  rådgiver  i  biskoprådet  i  Tribuno 
Ward,  bedstemor  Alviana  de  Romero,  der  er  tidligere 
hjælpeforeningspræsidentinde  i  Palerno  Gren,  og 
Norma  Romero  de  Montana,  der  er  gift  med  Miguel 
og  Unge  Pigers  præsidentinde  i  Tribuno  Ward. 

efter  at  de  var  blevet  døbt.  De  besøgte  de  nydøbte 
medlemmer  og  hjalp  dem  med  at  forstå  sidste  dages  hellige 
traditioner.« 

»Ved  at  forlænge  den  periode,  som  fuldtidsmissio- 
nærerne  tilbringer  med  familien,  giver  vi  wards-  eller 
grenslederne  mulighed  for  at  arbejde  med  de  nye 
medlemmer  og  give  dem  kaldelser  i  wardet  og  ordinere 
mændene  til  præstedømmet,«  siger  ældste  Carlos  H. 
Amado,  der  har  virket  som  områdepræsident  siden 
august  1997. 

Områdepræsidentskabet  har  instrueret  missionærerne 
i  at  undervise  nye  medlemmer  i  otte  principper  -  et  hver 
uge  -  som  omhandler  skikke,  der  følger  med  et  medlem- 
skab af  Kirken.  Nogle  af  de  nye  traditioner,  der  belæres 
om,  er  ugentlig  tilstedeværelse  i  kirken,  personlig  bøn  og 
familiebøn,  præsentation  af  Kirkens  salmer,  vedvarende 

studium  af  skriften  og  betaling  af  en 
ærlig  tiende  (missionærerne  viser 


dem,  hvor  de  kan  få  tiendesedler,  hvordan  de  udfylder 
dem  og  hvem  de  skal  give  dem  til) . 

»Missionærerne  giver  hver  familie  et  eksemplar  af 
>Familien:  En  proklamation  til  verden<«  siger  ældste 
Dickson.  Efter  at  have  forklaret  familiens  evige  betyd- 
ning opfordrer  missionærerne  familien  til  at  indramme 
proklamationen  og  hænge  den  op  på  væggen.  Familier 
lærer  også  at  arrangere  og  afholde  familie  aftener,  de 
præsenteres  for  slægtsforskning,  og  de  opfordres  til  at 
sætte  sig  som  mål  at  komme  i  templet. 

»En  stor  del  af  vores  virke  i  dette  område  består  i 
værne  om  medlemmerne,«  siger  Carlos  Pedraja,  der  er 
tidligere  præsident  for  Saltamissionen  i  Argentina.  »Og 
det  bærer  frugt.« 

For  eksempel  blev  Victor  og  Norma  Soardo  og  deres 
børn  Lilian  på  12  og  Marcos  på  15  døbt  i 
1997.  Familien  Soardo  er  taknemlige 
både  for  den  varme  velkomst,  de  fik, 


og  de  lektioner,  de  modtog  om,  hvordan  de 
skulle  være  gode  sidste  dages  hellige.  »Lige 
siden  jeg  lærte  Kirken  at  kende,  har  mit  liv 
været  fuld  af  overraskelser,«  siger  bror  Soardo. 
»Glædelige  overraskelser!«  tilføjer  han  og 
henviser  til  sin  forbløffelse  over  at  være  blevet 
kaldet  til  at  tjene  i  grenspræsidentskabet. 

Kort  efter  familiens  dåb  blev  den  bil,  som  Victor 
brugte  til  sit  arbejde,  smadret  ved  en  ulykke.  Familien 
stod  uden  nogen  indtægt,  og  Victor  var  desperat.  Han 
havde  ikke  mange  penge  at  købe  en  ny  bil  for. 

En  mandag  aften  var  det  hans  tur  til  at  planlægge 
lektionen  til  familieaften.  Han  samlede  sin  hustru  og 
sine  børn  omkring  sig  og  sagde:  »I  stedet  for  at  have  en 
almindelig  lektion,  så  lad  os  bede  i  aften.  Lad  os  lægge 
vores  problem  frem  for  Herren. «  De  skiftedes  til  at  bede 
til  Herren. 

»Få  dage  senere  hørte  jeg,  at  der  var  en,  som  havde  en 
bil  til  salg,«  mindes  Victor.  »Da  jeg  kørte  ned  ad  vejen  og 
ledte  efter  adressen,  kom  jeg  forbi  en  gammel  lastbil,  som 
stod  parkeret  i  vejkanten,  og  det  slog  mig,  at  jeg  kunne 
stoppe  og  spørge  ejeren,  om  han  var  interesseret  i  at 
sælge  den.«  Ejeren  var  interesseret,  og  de  to  tingede  om 
prisen  i  flere  minutter  uden  at  nå  til  enighed.  Til  sidst 
spurgte  ejeren  Victor,  hvor  mange  penge  han  havde. 
Ejeren  gik  med  til  at  sælge  sin  lastbil  til  familien  Soardo 
for  halvdelen  af  sin  oprindelige  pris. 

»Med  det  køretøj  kan  jeg  forsørge  min  familie.  Jeg 
betaler  min  tiende.  Lastbilen  passer  meget  bedre  til  mit 
behov,«  siger  en  taknemlig  Victor.  »Jeg  havde  aldrig  troet, 
at  jeg  skulle  komme  til  at  eje  en  lastbil.  Men  Herren 
vidste,  hvad  jeg  havde  brug  for.«  Belæringerne  om, 
hvordan  man  lever  som  sidste  dages  hellig  hjalp  familien 
Soardo  med  at  tackle  denne  og  andre  udfordringer. 

Delvis  som  følge  af  denne  fortsatte  støtte  efter  dåben 
har  både  Salta  og  Jujuy  og  mange  andre  områder  i 
Argentina  oplevet  en  stor  vækst  i  løbet  af  de  sidste  år. 
Denne  vækst  har  fostret  mange  nye  ledere  som  Victor 
Soardo,  der  nu  tjener  som  præsident  for  Guemes  Gren  i 
Salta  Vest  Stav.  »Cirka  80%  af  vores  ledere  heroppe 


nordpå  udgøres  af  førstegenerationsmed- 
lemmer,«  forklarer  Pedro  Lopez,  der  er  tand- 
læge og  som  blev  medlem  af  Kirken  som 
25-årig.  Han  blev  kaldet  som  præsident  for 
Jujuy  Stav  som  29-årig.  Det,  at  man  hjælper 
nye  medlemmer  med  at  vænne  sig  til  deres  nye 
sidste  dages  hellige  livsstil,  har  virkelig  styrket 


ward  og  stave  i  Salta  og  Jujuy. 

Støtte  til  de  unge.  Kirkens  ledere  prioriterer  også 
arbejdet  med  at  forberede  de  unge  på  at  blive  fremtidens 
ledere  højt.  »Et  stort  antal  af  de  unge  er  nye  medlemmer 
og  samtidig  de  eneste  i  deres  familie,  som  er  medlem  af 
Kirken,«  siger  præsident  Diaz,  der  videre  fortæller,  at 
omkring  60%  af  de  mandlige  omvendte  er  unge  mænd 
mellem  17  og  20  år.  Dertil  skal  lægges  de  unge  mænd  og 
kvinder  fra  mindre  aktive  familier  eller  familier,  hvor  ikke 
alle  er  medlemmer,  så  det  er  let  at  forstå,  at  de  unge  har 
brug  for  meget  støtte  og  vejledning  fra  Kirkens  ledere. 

En  del  af  problemet  er  af  økonomisk  karakter.  Når  de 
unge  har  fuldført  syvende  klasse,  som  er  det,  der  er 
påkrævet  i  Argentina,  forventes  det  ofte,  at  de  finder  et 
arbejde,  så  de  kan  bidrage  med  deres  løn  til  hushold- 
ningen. Eftersom  deres  indtægt  er  med  til  at  forsørge 
familien  bliver  mange  unge  sidste  dages  hellige,  hvis 
familie  ikke  alle  er  aktive  eller  ikke  alle  er  medlem  af 
Kirken,  ikke  opmuntret  til  at  få  en  uddannelse  eller  tage 
på  mission. 

For  at  overvinde  udfordringerne  arbejder  Kirkens 
ledere  på  at  ændre  de  unges  ofte  begrænsede  forvent- 
ninger. De  hjælper  de  unge  til  at  forstå,  hvem  de  er,  og 
hvad  de  kan  blive  til.  »Med  støtte  fra  biskopper  og  semi- 
narlærere udvikler  de  unge  sig,«  forklarer  præsident 
Diaz.  »Ved  samtlige  interviews  bliver  de  indgydt  med 
visioner  om  missionærtjeneste  og  tempelægteskab.«  Man 
drøfter  ofte  uddannelsesmæssige  mål  og  behovet  for  at 
forberede  sig  til  fremtidige  ansvar. 

I  Salta  er  stavene  stærkt  afhængige  af,  at  Kirkens 
Uddannelsessystem  hjælper  biskopperne  med  at  give  de 
unge  den  nødvendige  evangeliske  indsigt.  »Lærerne  i 
institut-  og  seminarprogrammet  gør  en  stor  indsats  for  de 

unge,«  siger  præsident  Diaz,  der  er  taknemlig  for  disse 
programmer.  Denne  indsats  hjælper  de  unge  med  at 
tackle  deres  udfordringer. 

Præsident  Diaz  forstår  deres  problemer.  Han  blev 
selv  døbt  som  17-årig  og  var  den  eneste  i  sin  familie, 
der  sluttede  sig  til  Kirken.  »Min  grenspræsident  hjalp 
mig  meget,«  forklarer  han.  »Han  tilbragte  mange 
timer  sammen  med  mig.  Han  gav  sig  altid  tid  til  mig.« 
Den  vigtige  kontakt  hjalp  Jacinto  Diaz  til  at  beslutte 
sig  for  at  tjene  som  missionær.  Han  tog  af  sted  trods 
modstand  fra  sine  forældre.  Da  han  vendte  hjem  to 
år  senere,  var  hans  mor  og  11  andre  slægtninge 
blevet  medlemmer  af  Kirken. 

Unge,  der  holder  ud  trods  trængsler,  som  udfører 
en  mission,  vender  hjem  og  sætter  sig  mål  for 
uddannelse  og  tempelægteskab,  er  en  stor  støtte  for 
Herrens  værk.  Marcelo  Gonzåles  satte  sig  som  mål 
at  tage  på  mission,  og  bagefter  vendte  han  hjem  og 
giftede  sig  i  templet.  Han  blev  kaldet  som  biskop 

Til  venstre:  Argentinas  første  patriark,  Antonino 
Gianfelice.  Baggrund:  Templet  i  Buenos  Aires. 


som  24-årig  og  som  stavspræsident,  da  han  var  26. 
I  dag  er  han  rådgiver  i  missionspræsidentskabet  i 
S  altamissionen  i  Argentina. 

Et  andet  medlem,  Miguel  Samudio,  blev  medlem  af 
Kirken,  mens  han  studerede  i  Buenos  Aires.  Han  traf 
den  vanskelige  beslutning  at  forlade  sin  kæreste  og 
udføre  en  mission.  »Hendes  forældre  ville  ikke  lade 
hende  blive  døbt,  og  hun  ville  ikke  have,  at  jeg  rejste,« 
forklarer  han.  »Men  jeg  var  nødt  til  det.  Jeg  havde 
fundet  en  stor  skat.«  Et  halvt  år  senere  modtog  han  et 
billede  af  hende,  hvor  hun  var  klædt  i  hvidt  og  stod 
sammen  med  to  missionærer.  Så  vidste  han,  at  hun 
var  blevet  døbt.  Da  han  vendte  hjem,  blev  de  gift  i 
templet.  Han  blev  kaldet  som  andenrådgiver  i  stavs- 
præsidentskabet  i  Jujuy  mindre  end  fem  år  efter  sin 
mission. 

»Trods  vanskelighederne  bevarer  vi  visionen 
af  dette  store  værk,«  forklarer  præsident  Diaz. 
*-       »Der  vil  uundgåeligt  opstå  problemer.  Men  vi 
må  holde  fast  ved  glæden« 

Ligesom  frø,  der  slår  rod  og  begynder  at 
vokse,   er   Kirkens   medlemstal  i  Argentina 


MKMMM 

'.■".'K\\; 


"\ 


■  M 


*s 


fordoblet  på  de  sidste  fem  år,  især  takket  være  arbejdet 
med  nye  medlemmer  og  støtten  til  de  unge,  sådan  som 
man  har  set  det  i  Salta  og  Jujuy. 

MODENHED  I  MENDOZA: 

DE  ØKONOMISKE  UDFORDRINGER  TACKLES 

Omtrent  950  km  vest  for  Buenos  Aires  op  mod 
Andesbjergenes  varme,  tørre  side,  hvor  det  sjældent 
regner,  ligger  Mendoza,  som  har  over  en  million  indbyg- 
gere. Ligesom  i  andre  af  Argentinas  storbyer  er  Kirken  i 
Mendoza  ved  at  nå  en  vis  modenhed,  og  dens 
programmer  er  godt  etableret.  Men  de  fortsatte  økono- 
miske vanskeligheder  i  landet  er  en  stadig  prøvelse  for  de 
hellige.  Det  er  blevet  et  vigtigt  mål  at  hjælpe  medlem- 
merne til  at  blive  uafhængige,  især  i  Maipu  de  Cuyo  Stav, 
hvis  præsident,  Luis  Wajchman,  blev  medlem  af  Kirken 
som  teenager. 

Luis'  polske  forældre,  der  havde  slået  sig  ned  i 
Argentina,  var  ikke  kristne,  men  de  gav  ham  alligevel  en 
god,  religiøs  opvækst.  Da  han  som  17-årig  blev  inviteret  til 
at  tale  til  en  seminarklasse  om  Det  Gamle  Testamente, 
sagde  han  straks  ja.  Han  følte  sig  godt  tilpas  blandt  de  unge 
i  klassen,  og  han  blev  ved  med  at  deltage  i  de  tidlige 
morgenmøder  for  at  besvare  deres  spørgsmål.  »Jeg  troede, 
at  jeg  underviste  dem,«  siger  han,  »men  det  var  dem,  der 
underviste  mig.«  Luis  blev  interesseret  i  at  vide  noget  mere 
om  Mormons  Bog,  og  en  dag  begyndte  han  at  læse  den. 
»Mens  jeg  læste  den,  gik  det  langsomt  op  for  mig,  hvem 
Jesus  Kristus  virkelig  var,  nemlig  Messias!«  mindes  han. 
»Det  gjorde  et  dybt  indtryk  på  mig.  Jeg  læste  hele  natten.« 
Da  han  havde  modtaget  et  svar  på  sine  bønner,  besluttede 
han  at  blive  døbt,  selv  om  hans  familie  var  meget  imod  det. 
»Jeg  havde  et  brændende  ønske  om  at  studere  og  indhente 
alt  det,  som  jeg  følte,  at  jeg  var  gået  glip  af,«  siger  han. 
Senere  giftede  han  sig  med  Laura  Molto,  der  var  hans 
seminarlærers  datter.  Kort  efter  begyndte  han  at  virke  i 
lederstillinger,  først  i  wardet,  og  nu  i  staven. 

Præsident  Wajchmans  stav  med  dens  travle  bygader, 
der  glider  over  i  landeveje,  som  fører  ud  til  markerne 
udenfor,    omfatter  mange   familier  med   økonomiske 


problemer.  Det  er  ikke  noget  særsyn  i  et  land,  der  for 
øjeblikket  har  en  arbejdsløshedsprocent  på  17. 

Præsident  Wajchmans  bekymring  for  medlemmernes 
økonomiske  velbefindende,  fik  ham  til  at  se  nærmere  på 
de  af  Kirkens  programmer  og  ressourcer,  der  kunne 
bruges  til  at  opfylde  medlemmernes  behov.  »Jeg  kender 
Luis  godt,«  siger  Jaime  Molto,  præsident  Wajchmans 
svigerfar.  »Han  har  omsorg  for  hvert  eneste  medlem, 
hvert  eneste  menneske.«  Det  mundede  ud  i  et  meget  alsi- 
digt program,  som  ikke  blot  tager  sig  af  de  grund- 
læggende årsager  til  fattigdommen,  men  også  sørger  for 
folks  øjeblikkelige  behov. 

Uddannelse,  som  er  en  vigtig  nøgle  til  at  hjælpe  folk 
til  at  opnå  en  bedre  økonomi,  gør  folk  i  stand  til  at  drage 
fordel  af  de  økonomiske  muligheder,  som  findes.  For  at 
hjælpe  stavens  medlemmer  til  at  opnå  bedre  jobmulig- 
heder, kaldte  præsident  Wajchman  David  Dur  an  som 
stavens  læsespecialist.  Bror  Durån  afholder  regelmæssigt 
læseklasser.  Præsident  Wajchman  har  også  indgået  en 
aftale  med  staten  om  at  afholde  voksenundervisning. 
Staven  lægger  klasselokaler  til,  og  staten  sørger  for  lærer- 
kræfterne. »Vi  opfordrer  alle  medlemmer,  ikke  kun  de 
unge,  til  som  et  minimum  at  få  det,  der  svarer  til  en 
studentereksamen,«  forklarer  han. 

Andre  kirkeprogrammer  hjælper  også  til.  En  erhvervs- 
specialist  er  blevet  kaldet  til  at  hjælpe  medlemmerne 
med  at  finde  arbejde,  og  Hjælpeforeningen  lærer 
søstrene  at  sy  tøj  og  sylte  og  tørre  fødevarer. 

Hans  måske  mest  ambitiøse  projekt  er  den  pionerind- 
sats, som  han  har  ydet  for  at  grundlægge  en  have,  der  kan 
give  afgrøder  til  medlemmerne  i  hans  stav.  Haven,  der 
ligger  bag  en  lille  kirkebygning,  fylder  mindre  end  en 
hektar  frugtbar  agerjord.  Men  her  dyrker  man  afgrøder 
året  rundt.  »Ældsterne  fra  de  forskellige  ward  skiftes  til  at 
komme  herud  en  gang  om  ugen  for  at  passe  haven,« 
forklarer  biskop  Silvio  Valtolina  fra  San  Martin  2.  Ward. 
»Det  er  et  offer  for  dem.«  Men  det  er  også  en  velsignelse 
for  alle,  der  er  villige  til  at  tjene. 

Selv  om  landbrugsmaskiner  er  almindelige  i  Argentina 
i  dag,  så  egner  de  sig  ikke  til  sådan  et  lille  stykke  jord.  Så 

med    støtte    fra    stavsbudgettet, 

der   dækker   udgifter   til   frø   og 

redskaber,   vendte   medlemmerne 

tilbage  til  de  gamle  landbrugsme- 

toder.  Mange  forskellige  afgrøder, 

såsom  roer,  bønner,  løg  og  seleri,  plantes  i  den  gode,  sorte 

muld,  der  vandes  af  smeltevand,  som  flyder  i  overris- 

lingskanaler  fra  Andesbjergene.  »Vi  var  bange  for,  at 

fuglene  skulle  æde  vores  frø,«  siger  stavsmissionær  Mario 

Durån.  »Men  vi  er  blevet  velsignet.  Herren  kender  vores 

ofre  og  folkets  behov.  Fuglene  har  kastet  sig  over  andre 


gårde,  men  der  har  kun  været  få 
fugle  her.  Og  hvor  vi  ventede  at 
høste  100  kg  afgrøder,  høster  vi  nu 
300  kg.« 

Den  overflod  har  ikke  alene 
styrket  troen  og  givet  mad  på  bordet,  men  også  skabt  nye 
muligheder.  Eftersom  nogle  af  de  grøntsager,  som  man 
dyrker  ude  i  s  tavshaven,  er  forholdsvis  ukendte  her,  er 
nogle  af  medlemmerne  ikke  helt  klar  over,  hvordan  de 
skal  anvende  dem.  »Præsident  Wajchman  gav  søstrene 
græskar,«  mindes  Jaime  Mol  to,  »og  han  spurgte  dem: 


Herover;  Præsident  Luis  Wajchman  og  hans  hustru  Laura,  den  lille  Matias,  datteren  Melisa  og  sønnerne  Pablo 
og  Ariel.  Herunder:  Kirkemedlemmer  fra  Maipu  de  Cuyo  Stav  skiftes  til  at  arbejde  på  stavsfarmen.  Fra  venstre: 
Eduardo  Durån,  rådgiver  i  grenspræsidentskabet  i  Bombal  Gren,  André  Jofre,  grenspræsident  i  Bombal  Gren, 
Silvi  Valtolina,  biskop  i  San  Martin  2.  Ward,  Nicolas  Munoz,  ældsternes  kvorumspræsident  i  San  Martin  2.  Ward, 
Oscar  Saez,  rådgiver  i  stavspræsidentskabet,  og  Marco  Durån,  der  er  stavsmissionær. 

>Hvad  kan  I  stille  op  med  dem?<  Og  så  samledes  de  for  at 
udveksle  opskrifter.« 

Afgrøderne,  samt  kød  fra  høns  og  kaniner  fra  et  andet 
af  præsident  Wajchmans  projekter,  uddeles  via  biskop- 
perne til  de  nødlidende  i  staven.  »I  vores  stav,«  siger  han, 
»lærer  vi  folk  at  så,  så  andre  kan  høste.« 

Kirkens  programmer,  som  hjælper  folk  til  at  få  en 
bedre  uddannelse  og  bedre  økonomi,  er  kun  mulige, 
takket  være  ledere  og  medlemmer,  som  er  villige  til  at  yde 
ofre.  Og  de  ofre  udretter  meget  godt  i  Mendoza. 

BUENOS  AIRES  BLOMSTRER: 
ANDENGENERATIONSVELSIGNELSER 

Skyskrabere  hæver  sig  over  en  labyrint  afveje  -  nogle 
meget  smalle,  og  nogle  utroligt  brede  -  i  Buenos  Aires, 
som  har  mere  end  13  millioner  indbyggere.  Buenos 
Aires,  der  ligger  ved  Rio  de  la  Plata,  har  stærke  euro- 
pæiske rødder,  der  nu  blandes  med  folk  fra  mange  andre 
lande.  Og  midt  i  denne  interessante  blanding  blomstrer 
Kirken  med  dens  25  stave,  hvoraf  den  sidste  er  dannet  i 
april  1999. 

Fordi  Kirken  har  været  etableret  længere  tid  i  Buenos 
Aires  end  i  andre  byer,  har  førstegenerationsmedlemmer, 
der  villigt  har  ydet  ofre  for  deres  børn,  skabt  en  stærk 
andengeneration  af  medlemmer,  som  kan  påtage  sig  leder- 
ansvar. Familierne  Hofmann  og  Salas  historier  illustrerer 
de  fordele,  som  opnås  ved  at  fange  visionen  i  evangeliet. 

Familien  Hofmann:  Tidlige  førstegenerationsmed' 
lemmer.  I  1937  tog  et  tysk  indvandrerpar  ved  navn 
Hofmann  imod  evangeliet  og  blev  døbt.  Deres  søn  Carlos 
Guillermo  Hofmann,  der  blev  født  nogle  få  måneder 
senere,  voksede  op  som  sidste  dages  hellig.  »Vi  mødtes  i 
en  lille  gren  dengang,«  husker  han.  »Jeg  er  opdraget  i 
troen.  Vi  holdt  os  altid  på  stien.« 

Dengang  betød  det  at  være  aktiv  i  Kirken,  at  man 
måtte  holde  møder  i  hinandens  hjem,  og  at  man  var  det 
eneste  medlem  af  Kirken  i  skolen.  Og  når  man  blev  voksen 
var  man  næsten  alene  om  at  løfte  ansvaret  som  leder. 

Da  Carlos  giftede  sig  med  Irma  Scholtz,  ydede  de  de 
nødvendige  ofre  for  at  opdrage  deres  børn  i  Kirken.  »Jeg 
er  min  kone  meget  taknemlig,  for  hun  bar  det  store 


ansvar,  mens  jeg  arbejdede  og  virkede  i  Kirken,«  siger 
bror  Hofmann.  »Jeg  var  tit  væk  fra  familien,  men 
børnene  manglede  aldrig  noget.  Vi  holdt  altid  vores  fami- 
lieaftener.« I  dag  er  hans  børn  og  børnebørn  stærke  og 
aktive  i  Kirken. 

Familien  Salas:  Andengenerationsledere.  Alfredo 
Salas,  der  er  præsident  for  Buenos  Aires  Vest  Stav,  er  et 
eksempel  på,  hvad  der  sker  rundt  omkring  i  Argentina  i 
dag,  fordi  forældre  har  været  villige  til  at  give  afkald  på 
gamle  skikke  og  antage  deres  nye  tros  visioner.  »Mine 
forældre  blev  medlem  af  Kirken,  da  jeg  var  11,«  fortæller 
præsident  Salas.  »Jeg  voksede  op  i  en  lille  gren  i  Bahia 
Bianca.«  Da  seminarprogrammet  blev  introduceret,  ville 
han  gerne  deltage,  men  hans  forældre,  der  allerede  ydede 
store  ofre  for  at  give  ham  en  skoleuddannelse,  var 
bekymret  for,  at  det  ville  gribe  forstyrrende  ind  i  hans 
studier.  For  at  berolige  dem  studerede  han  og  hans  bror 
endnu  flittigere.  Når  de  skulle  til  seminar,  måtte  de  stå  op 
kl.  5.00  og  løbe  et  godt  stykke  vej  for  at  nå  en  bus.  Efter 
busturen  løb  de  et  endnu  længere  stykke  vej  hen  til 
kirkebygningen.  Og  for  at  nå  i  skole  til  tiden  løbe  de  hele 
vejen  tilbage  til  bussen,  der  kørte  dem  tilbage  til  deres 
eget  kvarter,  hvorfra  de  så  løb  hen  til  skolen.  »Det  offer 
grundfæstede  mit  vidnesbyrd,«  mindes  han. 

Med  støtte  fra  sine  forældre  tog  han  på  mission, 
hvilket  styrkede  hans  vidnesbyrd  yderligere.  Da  han 
vendte  hjem,  stillede  hans  begrænsede  midler  ham  over 
for  et  nyt  dilemma:  Skulle  han  gøre  sin  uddannelse 
færdig  eller  gifte  sig.  Det  var  ikke  noget  let  valg.  Men  han 
besluttede  at  gifte  sig,  og  der  gik  så  yderligere  syv  år,  før 
han  afsluttede  sin  programmøruddannelse.  Da  han  var 
26,  blev  han  kaldet  som  biskop  og  virkede  i  den  kaldelse 
under  sine  to  sidste  studieår.  Senere  tog  han  en  magister- 
grad i  virksomhedsledelse.  Fordi  hans  forældre  lagde  så 
stor  vægt  på  uddannelse,  klarer  præsident  Salas  sig  i  dag 
godt  som  direktør  for  et  computerprogrammeringsfirma, 
og  han  kan  bruge  tid  på  sin  kaldelse  i  Kirken. 

Stadig  flere  anden-  og  tredjegenerationsmedlemmer 
som  Alfredo  Salas  påtager  sig  nu  lederansvar,  takket 
være  trofaste  forældre.  »Vi  gør  vores  bedste  for  at  være 
gode  forældre,«  siger  biskop  Gustavo  Berta  fra  Litoral 

Ward  i  Litoral  Stav.  Han  blev  døbt  sidst  i  tresserne.  »Vi 
har  et  billede  af  Jesus  Kristus  hængende  i  hvert  eneste 
værelse  i  vores  hjem.  Vi  holder  familie  aften  og  familie  - 
bøn.  Vi  lærer  vores  børn  nye  traditioner. « 

Denne  prioritering  af  uddannelse  og  mission  giver 
bonus  i  Buenos  Aires.  »Før  i  tiden  var  det  ikke  alminde- 
ligt, at  unge  mænd  tog  på  mission,«  siger  halvfjerdser- 
områdeautoritet  ældste  Carlos  E.  Agiiero.  »Vi  ser  en 
forandring  med  hver  nye  generation.  Nu  tager  flere 
hundrede  unge  mænd  og  kvinder  på  mission. 
Uddannelse  og  mission  er  blevet  et  mål  og  en  ny  tradi- 
tion for  unge  sidste  dages  hellige.« 

Fra  Salta,  hvor  nye  visioner  ændrer  gamle  opfattelser, 
til  Mendoza,  hvor  Kirkens  programmer  letter  økonomiske 


byrder,  har  Kirken  slået  rod  og  modnes  hurtigt.  Og  i 
Buenos  Aires'  disede  morgengry  ankommer  seminar-  og 
institutelever  stadig  i  tusindvis  til  kirkebygninger,  hvor 
nøgler  åbner  døre,  så  evangeliets  lys  kan  skinne  ind  i 
deres  liv  og  give  håb  for  fremtiden.  Det  lys  bringer  løfter 
om  en  lysere  og  glædeligere  tid  for  de  hellige  i 
Argentina.  □ 

Herunder:  Stavspræsident  Alfredo  Sal  as  fra  Buenos 
Aires  Vest  Stav  med  sin  familie:  Ezequiel,  Noelia, 
Natalia,  Gabriela  (forrest),  hans  hustru  Elida  Salas  og 
den  lille  David.  Indsat:  Biskop  Gustavo  Berta  og  hans 
hustru  Mirta  fra  Litoral  Ward  i  Litoral  Stav  i  Buenos 
Aires. 

Jeg  fik  et  brev  fra  min  13-årige  søns  skole,  hvori  der 
stod,  at  man  ville  afholde  et  specielt  forældremøde 
og  gennemgå  seksualundervisningsmaterialet. 
Forældrene  ville  få  mulighed  for  at  gennemgå  læsemate- 
rialet og  deltage  i  en  lektion,  som  svarede  til  dem, 
eleverne  ville  få  præsenteret. 

Da  jeg  kom  hen  på  skolen,  blev  jeg  forbavset  over  at 
se,  at  kun  cirka  ti  forældre  var  mødt  op.  Og  jeg  var  den 
eneste  sidste  dages  hellige.  Mens  vi  ventede  på  at  præ- 
sentationen skulle  begynde,  bladede  jeg  gennem  adskil- 
lige sider,  der  rummede  forklaringer  om  prævention  mod 
graviditet  og  kønssygdomme.  Jeg  ledte  efter  ordet  afhol- 
denhed og  lignende  ord,  men  fandt  kun  en  kort  omtale  af 
begrebet  afholdenhed. 

Kort  efter  ankom  læreren  i  selskab  med  sundhedsplejer- 
sken. Inden  lektionen  begyndte,  spurgte  læreren,  om  der 
var  nogle  spørgsmål.  Jeg  spurgte,  hvorfor  begrebet  afhol- 
denhed ikke  spillede  nogen  væsentlig  rolle  i  materialet. 

Så  skete  der  noget  rystende.  Jeg  blev  verbalt  overfuset 
af  de  andre  forældre.  »Hvor  stor  en  kraftidiot  har  man  lov 
at  være?«  snerrede  en  af  dem.  Mange  lo,  og  en  eller  anden 
sagde,  at  hvis  jeg  mente,  at  afholdenhed  havde  nogen 
værdi,  så  var  jeg  vist  ude  af  trit  med  den  virkelige  verden. 

Læreren  og  sundhedsplejersken  sagde  ikke  noget, 
mens  jeg  druknede  i  en  stormflod  af  hån.  Det  uventede 
angreb  havde  gjort  mig  helt  målløs,  og  jeg  kunne  ikke 
finde  på  noget  at  sige. 

Da  latteren  lagde  sig,  forklarede  læreren,  at  det  var 
skolens  opgave  at  undervise  i  »kendsgerninger«,  mens 
hjemmet  havde  ansvaret  for  den  moralske  opdragelse. 
Jeg  sad  tavs  de  næste  20  minutter,  mens  lektionen  blev 
fremlagt.  De  andre  forældre  syntes  at  give  deres  uforbe- 
holdne tilslutning  til  det  materiale,  som  vores  børn  skulle 
undervises  ud  fra. 

»Så  er  der  basser  nede  bagved,«  bekendtgjorde 
læreren,  da  der  var  pause.  »Jeg  vil  bede  jer  om  at  tage  de 
navneskilte  på,  som  vi  har  lavet  til  jer,  og  så  ellers  hilse  på 
de  andre  forældre.  Lær  hinanden  bedre  at  kende.« 


Alle  de  andre  forældre  gik  ned  bagved.  Mens  jeg  så 
dem  tage  deres  navneskilte  på  og  trykke  hinanden  i 
hånden,  sad  jeg  fordybet  i  tanker.  Jeg  skammede  mig 
over,  at  jeg  ikke  havde  været  i  stand  til  at  komme  med  et 
argument,  som  kunne  overbevise  dem  om,  at  man  seriøst 
burde  drøfte  afholdenhed  i  klassen.  Jeg  bad  en  stille  bøn 
om  vejledning. 

Mine  tanker  blev  afbrudt,  da  læreren  lagde  hånden  på 
min  skulder.  »Vil  De  ikke  hen  til  de  andre,  Mr.  Layton?« 

»Nej  tak,«  svarede  jeg. 

»Hvad  så  med  at  tage  et  navneskilt?  De  andre  vil 
sikkert  gerne  hilse  på  Dem.« 

»Det  tvivler  jeg  nu  på,«  svarede  jeg. 

»Vil  De  ikke  nok  gå  hen  til  de  andre,«  bad  hun. 

Så  hørte  jeg  en  stille,  sagte  røst  hviske:  »Gå  ikke 
derhen.«  Instruksen  var  ikke  til  at  tage  fejl  af:  »Gå  ikke 
derhen!« 

»Jeg  tror,  jeg  bliver  siddende  her,«  sagde  jeg. 

Da  klassen  var  samlet  igen,  takkede  læreren  de  andre, 
fordi  de  havde  taget  deres  navneskilte  på.  Hun  ignore- 
rede mig.  Så  sagde  hun:  »Nu  vil  vi  give  jer  den  samme 
lektion,  som  vi  vil  give  jeres  børn.  Vær  venlig  at  tage 
navneskiltene  af,  alle  sammen.  Bag  på  et  af  skiltene 
har  jeg  tegnet  en  lille  blomst.  Hvem  har  den?« 

Manden,  der  sad  over  for  mig,  holdt  skiltet  op. 
»Her  er  det!« 

»Godt,«  sagde  hun.  »Blomsten  repræsen- 
terer en  kønssygdom.  Kan  du  huske,  hvem 
du  har  trykket  i  hånden?« 

Han  pegede  på  et  par  mennesker. 
»Fint,«   sagde  hun.    »I  dette   tilfælde 
repræsenterer  håndtrykket  samleje.  Så  de 
to  mennesker,  som  du  har  været  i  kontakt 
med,   er  nu  smittet.«   Læreren  fortsatte; 
»Og  hvem  har  I  to  så  trykket  i  hånden?« 

Vi  fangede  alle  budskabet,  og  hun  forkla- 
rede, at  denne  lektion  skulle  vise  eleverne,  hvor 
en  kønssygdom  kan  spredes. 

HOLDENHED ? 


»Eftersom  vi  alle  trykkede  hinanden  i  hånden,  er  vi 
alle  blevet  smittet.  Det  kommer  vi  ikke  udenom.« 

I  det  øjeblik  hørte  jeg  den 
stille,    sagte   røst   igen: 
»Tal    nu,    men    vær 
ydmyg.«  Jeg  indså 


betydningen  af  den  sidste  formaning  og  rejste  mig  op.  Jeg 
undskyldte  for  det  postyr,  jeg  havde  forårsaget  tidligere, 
roste  læreren  for  den  fremragende  lektion  og  sagde  så,  at 
jeg  kun  havde  en  lille  kommentar. 

»Vi  blev  ikke  alle  sammen  smittet,«  sagde  jeg  blot.  »En 
af  os  var  afholdende.«  □ 


*  i)9Ht 


år  17-årige  Celine  Mebodo 
går  ned  ad  gaden  i  sit  kvarter, 
strømmer  børnene  udenfor 
for  at  møde  hende.  Det  virker 
næsten,  som  om  rottefængeren  fra 
Hameln  var  kommet  til  byen. 

De  små  hiver  i  hendes  bukser  og 
krammer  hende.  De  større  drenge 
taler  høfligt  til  hende.  Teenagepiger 
smiler,  nikker  og  vinker.  De  spørger 
hende,  hvordan  hun  har  det. 

Celine  er  et  kendt  ansigt  i  sin 

hjemby  Gonesse  i  Frankrig.  Men 

det    er    ikke,    fordi   hun   har 

udrettet  et  eller  andet,  som 

har  været  i  avisen.  Det  er, 

fordi  hun  elsker  børn. 

DET  HELE  FORENES 

Noget  andet,  som 
Celine  elsker,  er  første- 
hjælp, det  at  kunne  yde 
øjeblikkelig  hjælp  til  en 
tilskadekommen.  Til  tider 
betyder  det,  at  man  skal 
gøre  nogen  klar  til  at  blive 


kørt  på  hospitalet,  men  som  regel  er 
det  noget  mindre  alvorligt,  såsom  at 
sætte  plaster  på  et  sår  eller  rense  et 
skrabet  knæ. 

Eftersom  Celine  elsker  børn  og 
førstehjælp,  virker  det  meget  natur- 
ligt, at  hun  har  fundet  ud  af  at  forene 
de  to  ting. 

»Jeg  kommer  fra  en  stor  familie,« 
forklarer  Celine,  der  er  laurbærpige  i 
Sarcelles  Gren  i  Paris  Øst  Stav. 
»Måske  er  det  derfor,  jeg  holder  så 
meget  af  andre.  Og  jeg  kommer  fra  et 
lille  kvarter,  hvor  alle  kender  alle,  så 
vi  hjælper  altid  hinanden.« 

Da  Celine  var  yngre,  tog  hun  på 
feriekoloni  om  sommeren,  som  de 
fleste  franske  børn  gør.  »De  tilbød  en 
uges  undervisning  i  førstehjælp,  og 
jeg  meldte  mig  altid,«  mindes  hun. 
Kurserne  blev  som  regel  afholdt  hos 
den  lokale  Røde  Kors -afdeling.  »Når 
kurset  var  forbi,  spurgte  lederne 
altid,  om  der  var  nogen,  der  havde 
lyst  til  at  overvære  nogle  Røde 
Korsmøder  og  se,  hvad  der  foregik,« 


Det  falder  Celine 
Mebodo  naturligt  at 
tænke  på  andre  først. 


Richard  M.  Romney 

fortsætter  Celine.  »Så  jeg  over- 
værede møderne  i  to  måneder,  og  så 
meldte  jeg  mig  ind.  Jeg  fik  mere  og 
mere  undervisning,  og  bestod  flere 
og  flere  prøver.« 

Nu  er  hun  uddannet  samaritter  i 
sapeurs-pompiers,  de  redningsfolk, 
som  franskmændene  tilkalder,  når 
der  er  sket  en  ulykke. 

HUN  NÅR  SIT  MÅL 

»Fra  starten  var  det  mit  mål 
at  blive  i  stand  til  at  hjælpe 
andre  mennesker,  at  velsigne  vor 
himmelske  Faders  børn  og  være 
beredt,  hvis  der  skete  en  ulykke,« 
siger  Celine.  Hendes  Personlig  frem- 
gang hjalp  hende  med  at  grundfæste 
det  ønske.  »Jeg  satte  mig  det  mål  at 
lære  førstehjælp,  inden  jeg  fyldte 
19,«  siger  hun.  Hun  nåede  sit  mål 
og  fik  lyst  til  at  dele  sin  viden 
med  andre. 

»Jeg  betragtede  det  ikke  som  et 
talent,  før  jeg  blev  god  til  det  og 
opdagede,  at  det  faldt  mig  naturligt,« 
fortsætter  hun.  »Før  i  tiden  havde 
jeg  spurgt  mig  selv:  >Hvad  kan  jeg 
gøre  for  at  hjælpe  andre  ?<  I  mine 
øjne  er  det  det,  som  førstehjælp 
drejer  sig  om.« 

Ikke  alene  hjælper  hun  andre  ved 
selv  at  være  blevet  uddannet,  nu 
uddanner  hun  også  andre.  Hun  har 
undervist  i  førstehjælp  til  APUP-akti- 
viteter,  ungdomskonferencer  og  pige- 
lejre. Hun  er  også  frivillig  i  et  Røde 
Korscenter,  der  ligger  i  kælderen  i  et 
boligkompleks.  Der  underviser  hun  i 


hjertemassage,  passer  telefonen  og 
behandler  kvarterets  børn  for  sår  og 
skrammer.  De  opsøger  hende  lige  så 
meget  for  at  få  et  knus,  som  for  at  få 
plaster  på. 


er  Celine  også  dybt  engageret  i 
arbejdet  med  at  bespise  og  hjælpe 
de  hjemløse.  »Staten,  herberg,  kirker 
og  velgørende  organisationer  henviser 
ofte  folk  til  Røde  Kors,«  forklarer 


For  at  kunne  hjælpe  andre  øver  Celine  sig  ofte  i 
færdigheder  som  at  behandle  kvæstelser  i  hovedet  (til 
højre).  Den  kendsgerning,  at  Celine  gør  alt  dette  af 
kærlighed  til  andre  mennesker,  gør  hende  til  en  magnet, 
der  drager  kvarterets  børn  til  sig  (herover).  De  kommer  til 
hende  både  for  at  få  et  knus  og  for  at  få  plaster  på. 


»Jeg  går  nu  i  3. g,«  siger  Celine. 
»Og  der  har  jeg  også  brug  for  første- 
hjælp. Selv  på  skolen  falder  folk  og 
slår  sig,  brækker  knogler  eller  bliver 
syge.  Der  er  måske  sågar  en  eller 
anden,  der  får  et  epileptisk  anfald. 
Der  er  mange  mennesker,  som  ikke 
ved,  hvad  de  så  skal  gøre.  Men  det 
ved  jeg.  Jeg  har  udviklet  mine  evner 
netop  af  den  årsag.« 

AT  NÅ  UD  TIL  DEN  ENKELTE 

Via    sit    arbejde    i    Røde    Kors 

Celine.   »Folk,   der  drikker 
for    meget    eller    har    andre 
problemer,    får  ofte   ikke   rigtig 
ernæring,    og   derfor   bliver   de 
svagelige,  især  når  det  er  koldt.  Vi 
sørger    for    tøj,    plejer    dem    og 
hjælper   dem   til   at   få   en   bedre 
tilværelse.« 

Det  lyder  måske  ambitiøst,  men 
for  Celine  er  det  at  hjælpe  andre 
ikke  bare  et  ønske,  det  er  en  livsstil. 
»De  er  vor  himmelske  Faders  børn,« 
siger  hun.   »Det  betyder,   at  de  er 


vores  brødre  og  søstre-  Hvis  vi  kan 
gøre  noget,  for  at  få  dem  på  fode 
igen,  så  bør  vi  gøre  det.« 

Hvis  der  skete  store  naturkata- 
strofer, såsom  oversvømmelser  eller 
jordskælv,  så  ville  Røde  Kors  også 
træde  til.  »For  ikke  så  længe  siden 
sprængte  terrorister  bomber  i  Paris,« 
husker  Celine.  »Røde  Kors  var  på 
pletten  og  tog  sig  affolk  med  mindre 
skader  og  gjorde  andre  klar  til  at 
blive  bragt  på  hospitalet.« 


DERFOR  SIGER  DE  BONJOUR 

Går  der  ikke  meget  tid  med  alt  det 
frivillige  arbejde?  »Jo,  det  gør  der 
vel,«  siger  Celine  nøgternt.  Hun  har 
også  travlt  med  aktiviteter  i  Kirken, 
lektier,  prøver,  venner  og  al  den 
slags. 

»Men  jeg  vil  hellere  ofre  lidt  af 
min  tid,  end  at  se  andre  lide,«  siger 
hun.  »Desuden  får  det  mig  til  at  føle 
mig  nyttig.  Jeg  ved,  at  jeg  duer  til 
noget,  at  jeg  tjener  et  formål.« 


Det  er  den  egentlige  grund  til, 
at  næsten  alle  siger  bonjour,  når 
Celine  kommer  gående.  Hun  er  ikke 
rottefænger,  hun  er  et  omsorgsfuldt 
menneske.  Hun  hjælper  børn  i  alle 
aldre  til  at  komme  sig  over  de  skra- 
bede knæ,  som  livet  giver.  Hun  er 
populær,  fordi  hun  tager  sig  af  andre, 
fordi  folk  kender  hendes  gode 
gerninger,  og  fordi  hun  elsker  alle 
Guds  børn.  Og  den  kærlighed 
gengældes.  □ 

Darrin  Lythgoe  •   illustreret  af  steve  kropp 

KUNDSKABENS 
BELØNNING 


Har  du  nogensinde  vundet  en  pokal?  Eller  et 
diplom  til  at  hænge  op  på  væggen?  Selv 
:\  om  du  aldrig  har  vundet  sådan  en  præmie,  har 
'  i  du  fået  muligheden  for  at  vinde  den  største 
:Jm^<   belønning  af  alle,  nemlig  kundskab. 

Kundskab  vindes  ikke  i  en  konkurrence 
eller  ved  at  blive  først  færdig.  Faktisk  bliver  man 
aldrig  færdig  med  at  uddanne  sig.  Hvis  man  holder 
ud,  byder  ens  søgen  efter  kundskab  på  endeløse 
belønninger,  både  timelige  og  åndelige.  Her  er  nogle 
forslag  til,  hvordan  du  gør  det  sjovt  at  lære  noget: 

■  Læs  avisen. 

■  Læs  gode  bøger.  Gå  tit  på  biblioteket. 

■  Følg  din  mors  eller  fars  arbejde  en  hel  dag. 
■  Tag  med  familien  ud  til  historiske  steder. 

■  Hvis  du  har  mulighed  for  det,  kan  du 
bruge  en  computer.  Det  findes  en  utrolig 
rigdom  af  oplysninger  på  Internettet. 
Men  brug  det  med  mådehold  og 
omtanke. 

■  Studer  skrifterne,  konferencetaler, 
Kirkens  tidsskrifter  og  andre  evangeliske 
skrivelser. 
■  Gå  i  kirke,  men  lad  være  med  bare  at 
være  der.  Lyt  og  anvend  det,  du  har  hørt. 

■  Efterlev  visdomsordet.  Herren  har 
sagt,  at  dem,  der  efterlever  denne  befaling, 

skal  finde  visdom  og  store  skatte  af  kund- 
skab, ja,  endog  skjulte  skatte«  (L&P 
89:19). 

■  Læs  Lære  og  Pagter  93.  En  stor  del  af 
dette  afsnit  omhandler  intelligens,  sandhed 

og  lys,  især  versene  28-37  og  53. 

■  Find  andre  skriftsteder  om  emnerne  kundskab, 
forståelse  og  uddannelse. 

■  Bed  om  muligheder  og  om  hjælp  —  især  hvis 
A  du  kæmper  for  at  dygtiggøre  dig  inden  for  et 
bestemt  område.  □ 

Kristus  opvækker  Jairus'  datter,  af  Greg  K.  Olsen 

»Så  tog  han  barnets  hånd  og  sagde  til  hende:  >Talitha  kum!<  -  det  betyder:  >Lille  pige,  jeg  siger  dig,  rejs  dig  op!< 

Og  straks  stod  pigen  op  og  gik  omkring«  (Mark  5:41-42). 


Da  Jesus  besøgte  folket  i  Amerika  efter  sin 

opstandelse,  »tog  [han]  deres  små  børn,  det  ene 

efter  det  andet,  og  velsignede  dem  og  bad  til 

Faderen  for  dem«  (3  JSephi  17:21),  Se  »Små  børn 


og  evangeliet«,  side  14. 

